
Sekapur Sirih 



BUKU ini merupakan buku karangan Ustaz Ashaari 
Muhammad yang ke-49. la insya-ALLAH akan membdul- 
kan segala kekeliruan dan salah faham berhubung dengan 
konsep fifty-fifty yang telah sekian lama memisahkan umat 
Islam dari corak hidup sebenar seorang Muslim. Buku ini 
membawa pembaca melihat pengertian kesederhanaan 
yang sebenar sebagaimana dituntut oleh ajaran Islam, 
bukan sebagaimana yang difahami oleh kebanyakan umat 
Islam hari ini. Yakni bukan konsep kesederhanaan yang 
meletakkan dunia dan Akhirat setarat hingga boleh di'fifty 
fifty’kan. 

Kelahiran buku ini amatsesuai dengan masanya ketika 
sebahagian umat Islam di seluruh dunia sedang bersung- 
guh-sungguh menghayati cara hidup T-lam yang syumul, 
manakala sebahagian yang lain memandang negatif akan 
perkembangan itu sambil membuat tuduhan-tuduhan 
"ekstrim", "lupa dunia", "kolot” dan pelbagai tuduhan 
lagi. 

Sebagai pemimpin sebuah jemaah Islam, Ustaz Ashaari 
membawavisi yangjelas bagi merealisasikan kegemilang- 
an Islam akhir zaman. Melalui buku-bukunya, termasuk 
juga buku ini, beliau membangkitkan kesedaran dan 
memberi garis panduan, bimbingan, nasiha t serta teguran 
yang berhikmah ke arah itu. Pendekatan sufi beliau, hujah- 
hujah bernas serta contoh-contoh semasa yang dikemuka- 
kannya menjadikan buku-buku beliau teristimewa berban- 

ding dengan buku-buku lain karangan ulama-ulama muta- 
akhirin. Ini ditambah dengan gaya bahasanya yang mudah, 
segar dan padat yang menjadikan tulisan beliau punya 
kekuatan 'roh' hingga memberi kesan yang kuat kepada 
pembaca; mendorong kearah perubahan diri dan masya- 
rakat. 

Apa yang dituliskannya merupakan hasil pemerhatian, 
pengkajian dan pengalaman sebagai individu Muslim dan 
pemimpin jemaah Islam. la memuatkan tikrah atau minda 
beliau yang telah diterapkan secara bertahap-tahap dalam 
jemaah Darul Arqam sejak penubuhannya 23 tahun lalu 
hingga kini. 

Bermula dengan usaha membaiki diri, keluarga dan 
jemaah, beliau telah meluaskan gelanggang perjuangannya 
ke arena antarabangsa. Beliau membawa Darul Arqam 
menjelajah ke hampir 3 / 4 -^tlunia Timur Tengah, Eropah, 
Amerika, Asia dan Pasitik • dalam misi dakwah dan zia- 
rah. 


Wajah Islam yang diperkenalkannya keseluruh dunia 
itu adalah Islam yang mampu menangani segala masalah 
masyarakat di semua peringkat termasuk dunia antara- 
bangsa. Yakni yang mampu membangunkan tamadun 
hidup di dunia sebagai alat untuk kebahagiaan hidup di 
Akhirat. Bukan Islam yang telah dipersempitkan ruang 
lingkupnya pada soal-soal sembahyang, puasa, naik haji, 
wirid zikir semata-mata. Atau 'Islam' yang memisahkan 
urusan dunia dari urusan Akhirat. 

Buku ini merupakan satu lagi sumbangan Ustaz 
Ashaari kepada kebangkitan Islam yang kian menuju 
kemuncaknya. Semoga ia dapat mendorong perubahan 
jiwa dan tikiran masyarakat ke arah era kegemilangan 
yang kita cita-citakan itu-era Dunia Baru Islam. 


- Penerbit 

r% uku ini kuuntukkan kepada semua 
\&D saudaraku umat Islam, yang cukup 
takut dengan kesusahan dunia. Dan juga 
amat takut dibakar api Neraka. Juga kepada 
yang ingin pada keselesaan dunia, pun yang 
rindu dengan Syurga Akhirat. 


Bersedialah untuk duniamu selama mana 
engkau akan hidup di atasnya dan bersedia- 
lab untuk Akhiratmu sekira-kiranya engkau 
akan selamat dari api Neraka. 



Prakata 



• . _ . ■ w 1 > 

& % (>Ulp\ cXv~* i^JCJx>\ jj^ > Ail 

DENGAN tiba-tiba saja, saya terfikir dan terasa penting 
untuk menjelaskan tentang konsep kesederhanaan 
menurut pandangan Islam, sekaligus menjawab masalah 
konsep JlJiy-JlJly- Mungkin kerana waktu ini ramai lagi 
umat Islam, khususnya rakyat Malaysia yang tercinta, 
masih terpengaruh dengan dakyah-dakyah yang me- 
ngatakan 50% untuk dunia dan 50% lagi untuk Akhirat. 
Sedangkan dakyah inilah yang telah memesongkan 
umat Islam dari landasan hidup yang sebenar. Yang 
kemudiannya mencampakkan kita semua, umat Islam 
ke dalam lernbah kemunduran, kemiskinan, kejahilan, 
kekotoran, kebekuan, kehinaan, hidup berkasta-kasta, 
kebinasaan dan 1001 macam penyakit dan perniasalah- 
an lagi. Yang kerana itu memberi kesempatan kepada 

bangsa lain untuk bangun menguasai dunia, meng- 
kotak-katikkan ia semahu-mahunya, sehingga dunia 
sudah jadi begitu kotor dan hancur, untuk sĕkian lama- 
nya. 

Umat Islam sudah terlalu lama dibohongi, ditipu, 
dipermain-mainkan dan dihina-hina. Dan selama itulah 
pula Yahudi dan nasrani bergelak ketawa sepuas-puas- 
nya. Mereka gembira kerana berjaya memperbodohkan 
umat Islam. Lihat satu contoh kecil bagaimana kita di- 
perbodohkan sekian lama. Yakni dalam soal pakaian. 
Sebenamya musuh-musuh ALLAH itu tahu peri bagus- 
nya pakaian. cara Islam yang menutup aurat itu di- 
amalkan. Sebab berpakaian menutup aurat itulah satu- 
satunya cara untuk menyelamatkan mata lelaki dari 
terpesona dan tergoda dengan perempuan. Tetapi oleh 
kerana mereka terlalu benci dengan Islam, maka mereka 
bend dan dengki juga dengan pakaian umat Islam. 
Maka mereka pun membumk-burukkan dan berusaha 
menghalang umat Islam dari memakainya. Dikatakan- 
nya pakaian itu ketinggalan zaman, menyusahkan per- 
gerakan, panas, rimas, hodoh dan melampau. 

Padahal pakaian merekalah yang ketinggalan 
zaman, menyusahkan orang lelaki, hodoh dan nrielam- 
pau. Pakaian mereka tidak ada tujuan dan matlamat 
yang baik. Tetapi dik umat Islam termasuk para ulama 
termakan dakyah mereka, akibat tidak ada pegangan 
atau prinsip yang kukuh terhadap maha benarnya 
ajaran Islam yang dianutinya maka dapatlah diper- 
bodohkan oleh orang-orang bodoh Akhirat itu. 

Bukan sahaja dalam soal pakaian, bahkan dalam 
setiap aspek hidup sama ada kecil mahupun besar, 
umat Islam sudah ditipu atau dipesongkan dari ajaran 
Islam. Yang mana pada dasamya, segala bidang hidup 
yang penting telah dipisahkan dari Akhirat. Dalam hal 

pendidikan, pelajaran, akhlak, ibadah, aqidah, syariat, 
ekonomi, politik, sosial, perubatan, perhubungan, keten- 
teraan dan serba-serbinya semuanya dihalakan kepada 
dunia. Akhirat seolah-olah tidak wujud. Atau kalaupun 
ada, kecil sekali. Yakni diperingati dalam waktu-waktu 
yang singkat di upacara-upacara kedl di masjid, di hari 
kematian dan di majlis-majlis khusus yang ada hubung- 
an dengan agama. Akhirat betul-betul disisihkan dari 
hidup umat; dari tikiran dan hati mereka. Siapa selalu 
sebut Akhirat akan jadi kolot, jumud dan anti pem- 
bangunan, katanya. 

Lalu umat Islam dilalaikan selalai-lalainya dengan 
dunia. Tuhan dan Akhirat sekali-sekala sahaja datang 
dalam hidup atau dalam ingatan mereka. Ingatan-ingat- 
an dari ALLAH dan Rasul tentang besamya Akhirat 
diputar-belitkan dan diselewengkan dari maksud asal. 
Bahkan sesiapa yang serius dengan Akhirat dikatakan 
golongan frust dan tinggal dunia. Dan dikatakan tidak 
maju dan anti establishment. Dunia yang menipu dibesar- 
besarkan hingga kelihatan begitu indah dan 
menakjubkan. Hingga umat Islam memuja dunia 
bagaikan kelkatu mengerumuni lampu. Penyakit makan 
gaji sudah jadi hidup mati umat Islam, yang begitu 
diperjuangkan; guna menampuk-nampuk dunia untuk 
diri sendiri, bdoauntuk masyarakat atau kemajuan 
umat. Lalu merangkaklah kita menuju ke pintu neraka 
dunia yang haru-biru itu. Di Akhirat akan terjun ke 
kawah api Nerakayang maha dahsyat. Wal'iyazubillah 

Sepatutnya umat Islam ini terbentuk oleh pendidik- 
an Rasulullah SAW. Yakni hidup dan mati mereka 
diuntukkan kepada ALLAH. Matlamat mereka ialah 
Akhirat, bukannya dunia. Merekazuhud untukdiri 
kerana memberi kekayaan kepada Islam dan masya- 
rakat Islam. Mereka takut untuk kaya di dunia kerana 
bimbangkan Hari Hisab yang maha dahsyat itu. Mereka 

benar-benar bersedia untuk mati, kerana mati adalah 
kemuncak kehidupan. Yakni saat penentu bahagia atau 
derita hakiki yang bakal ditempuh. 

Umat Islam sepatutnya jadi abid perindu ALLAH 
dan mengenangi-Nya di malam hari, dan menjadi pe 
juang-pguang yang handal dan gigih di waktu siang. 
Supaya dengan itu mereka dapat mengambil kembali 
dunia ini, yang sudah lama dirampas oleh Yahudi dan 
nasrani dari tangan umat Islam; untuk faedah umat 
Islam selumhnya, bukan untuk individu. Kerana itu 
Akhirat mesti di hati. Dunia cuma di tangan. Bukannya 
duniadi hati, akhirat di tangan. 

Buku ini ingin mengembalikan umat Islam ke tem- 
pat asal mereka. Supaya mereka benar-benar layak 
untuk dipanggil Islam. Dan supaya kehebatan umat 
Islam yang pemah menguasai dunia selama 700 tahun 
dahulu itu berulang kembali di abad ke-15 Hijrah ini. 
Hanya ALLAH yang mampu melakukannya. Sebab itu 
doa-doalah kita agar usaha kecil ini diberkati dan di- 
bantu ALLAH dalam mencapai matlamatnya. 

Pahala dari usaha kedl ini kiranya ada wahai Tuhan, 
hendak kuhadiahkan kepada guru agungku, iaitu 
kedua-dua Sayidina Muhammad bin Abdullah 
Rasulullah SAW dan Imamul Mahdi Al Muntadzar. 
Juga pada kesemua guruku dan pada ayah dan ibuku. 
Amin ya ALLAH. 


Hamba yang hakir wal fakir, 



Ashaari Muhammad 

Mugaddimah 



ALLAH SWT berfirman: 




Terjemahannya: Kehidupan dunia itu tidak lain 
hanyalah kesenangan yang menipu-daya. 

(Ali Imran: 185) 



Terjemahannya: Tapi kamu memilih kehidupan 
duniawi. Sedangkan kehidupan Akhirat adalah lebih 
baik dan lebih kekal. 


(Al ATa: 16-17) 



Terjemahannya: Ketahuilah, bahawa sesungguhnya 
kehidupan dunia itu hanyalah permainan dan suatu 
yang melalaikan, perhiasan dan bermegah-megah 


2 



MUgADDIMAH 


antara kamu serta berbangga-banggaan tentang ba- 
nyaknya harta dan anak seperti hujan yang tanam- 
tanamannya mengkagumkan para petani, kemudian 
tanaman itu menjadi kering dan kamu lihat warna- 
nya kuning kemudian menjadi hancur. Dan di 
Akhirat nanti ada aiab yang keras dan ampunan dari 
ALLAH serta keredhaan-N ya. Dan kehidupan dunia 
ini tidak lain hanyalah kesenangan yang menipu. 

(Al Hadid: 20) 

Berdasarkan firman-firman ALLAH itu, fahamlah 
kita bahawa Islam mahu kita utamakan Akhirat. Sebab 
Akhirat jauh lebih baik, lebih hebat dan lebih dahsyat 
daripada dunia. Kita patut cinta dan rindu pada nikmat 
Akhirat. Dan kita patut bimbang, cemas dan gerun 
dengan azab di Akhirat. Sebab kedua-duanya itu sa- 
ngat jauh tingginya daripada nikmat dunia yang kita 
ingini dan azab dunia yang kita takuti itu. 

Rasulullah SAW bersabda: 


*>1II Jj 1 % LijJI ‘ 0 Li 

Terjemahannya: Dunia adalah perantaraan (jambat- 
an) ke Akhirat. 

(Riwayat Ibnu Asakir) 

Dalam Hadis yang lain Rasulullah bersabda: 

I L«aJ l 

Terjemahannya: Dunia adalah tempat menanam 
(tanaman) A khirat. 

Dengan tamsilan di atas, Rasulullah SAW mahu kita 
jadikan dunia sebagai tempat bekerja keras, agar di 
Akhirat dapat memungut hasil yang lumayan. Dan ini 

adalah patut sekali. Macamlah orang yang ke luar 
negeri atau orang yang meninggalkan kampung hala- 
man kerana masuk universiti. Semasa belajar, dia tidak 
boleh main-main atau buat kerja lain. Kalau mahu hasil 
yang besar, kena belajar sungguh-sungguh selama 
empat atau tujuh tahun itu. Salahlah bagi seseorang 
yang bertikir, universiti tempat rehat-rehat, enjoy atau 
tempat lakukan lain-lain kerja. Nanti bila tamat tempoh 
pengajian dia akan kecundang. 

Demikianlah sebenarnya tujuan manusia datang ke 
dunia iaitu untuk berpeluang merebut Syurga di 
Akhirat dan peluang untuk menyelamatkan diri dari- 
pada api Neraka di Akhirat. Tetapi kiranya ada orang 
berkata, jangan fikir Akhirat, kerana dunia sudah cukup, 
dia akan jadi papa-kedana di Akhirat nanti. Begitu juga 
orang yang berkata, dunia mahu, Akhirat pun mahu 
Lalu dia membezakan urusan untuk dunia dan urusan 
untuk Akhirat. Bahkan lebih banyak melakukan per- 
kara-perkara haram, nasibnya tidak akan terjamin nanti. 
Akan jadi pengemis dan hina-dina di Akhirat. Hanya 
orang yang gunakan dunia seluruhnya untuk merebut 
Akhirat yang akan mendapat hasil yang gilang-gemi- 
lang di Akhirat. 

Kalau begitulah halnya, mengapa pula Rasulullah 
SAW bersabda: 





Terjemahannya: Sĕbaik-baik pekerjaan itu adalah 
pertengahan. 

Sabdanya lagi: 


'AijjJi j-Ulj IjJI 'jJJi jjlS 'JIljJ j-Ul 


I JoP O JjlS 

Terjemahannya: bekerjalah untuk duniamu seolah- 
olah kamu akan hidup selama-lamanya. Dan bekerja- 
lah untuk Akhirafmu seolah-olah kamu akan mati 
esok hari. 

(Riwayat Ibnu Asakir) 


Dan mengapa pula ALLAH bertirman: 



V . »> -L—' J : J 9 S : 


Terjemahannya: Apabila telah ditunaikan sembah- 
yang hendaklah kamu bertebaran di muka bumi dun 
carilah kurniaan ALLAH, dun hendaklah kamu 
mengingati ALLAH banyak-banyak, moga-moga 
kamu mendapat kemenangan. 

(AIJumu’ah: 10) 


Sabda Rasulullah S.A.W: 





O* 



\sSso 'JJ 

aLTjJ 


Terjemahannya: Tidak dianggap baik orang yang 
meninggalkan dunianya kerana Akhirat, dun tidak 
juga orang yang meninggalkan Akhiratnya kerana 
dunianya. Sehinggalah mereka memperolehi kedua- 
duanya sekali. 

(Riwayat Ibnu Asakir) 


Firman ALLAH pula: 

Tejemahannya: Carilah apa-apa yang boleh mem- 
buwu kumu ke Akhirat dun jungun lupa habuan kumu 
di duniu. 

(Al Qasas: 11) 




Tejemahannya: Wuhui Tuhan kami, beriluh kami 
keselamatan di duniu dun di A khirut sertu selamat- 
kan kami duri api N eraka. 

(At Buguruh: 201) 


Bukankah semua ayat Quran dan Hadis di atas 
menyuruh kita bekerja untuk dunia di samping beker- 
ja juga untuk Akhirat. Maka kerana itulah banyak 
ulama yang cinta dunia mentatsirkan supaya amalkan 
konsep 50-50 (fifty-fifty). Buat 50% untuk dunia, 50% lagi 
untuk Akhirat. Di sinilah punca terjadinya salah faham 
tersebut. f 

Pada saya, bukan begitu maksud ALLAH dan Rasul 
dengan ayat-ayat di atas. Semuanya mempunyai mak- 
sud yang tersirat, maksud yang tersembunyi, dengan 
ukuran neraca dan penilaian yang tersendiri. Yang 
disuratkan, semuanya berlaku dalam realiti kehidupan 
Rasulullah SAW dan sekalian salafussoleh. Kita mesti 
menjadikan sifat kehidupan mereka itu sebagai kehi- 
dupan contoh yang melaksanakan seluruh tuntut'ln Al 
Quran dan Hadis. Bagaimana Rasulullah SAW dan para 
Sahabat berbuat untuk dunia dan untuk Akhirat, maka 
begitulah maksud ayat-ayat Quran dan Hadis di atas. 

Perbuatan dan sikap mereka itu adalah maksud tafsir- 
an Al Quran dan Hadis. 

Dunia benar-benar dikorbankan untuk Akhirat oleh 
Rasulullah SAW. Bukannya dunia dipisahkan dari 
Akhirat. Dan bukan berusaha untuk dunia 50% dan 50% 
untuk Akhirat. Adapun maksud Rasulullah menyuruh 
kita bersederhana itu ialah supaya kita tidak samakan 
urusan dunia dengan Akhirat. Untuk dunia biar padan 
dengan umur dunia yang tidak kekal. Dan untuk 
Akhirat biar sepadan pula dengan umur Akhirat yang 
kekal itu. Jangan disamakan. Macamlah kita hendak 
buat dua kerja; yang satu kedl dan yang satu lagi besar. 
Mana boleh memberi tenagayang sama pada kedua- 
dua jenis kerja tersebut. Tenaga yang seimbang dengan 
kerja itulah sederhana namanya. Tidak melampau. 

Seperkara lagi, perlu diingat ALLAH dan Rasul 
suruh kita rebut dunia itu bukan untuk peribadi. Tetapi 
untuk masyarakat dan negara. Supaya diri tetap zuhud 
dan masyarakat tetap kaya-raya. 

1 

Mengapa Timbul 
Konsep Fifty-Fifty 



SAYA ingin memberi pandangan yang tersendiri, menu- 
rut apa yang ALLAH tahamkan kepada saya tentang 
konsep kesederhanaan menurut Islam. Saya katakan pan- 
dangan saya ini tersendiri, kerana ianya jauh berbeza 
dengan apa yang ditahamkan oleh sebahagian ulama dan 
kebanyakan orang ramai tentang perkara ini. 

Umumnya sebahagian ulama hari ini mentatsi rkan 
kesederhanaan itu ialah 50-50. Dengan istilah yang 
masyhur itu, iaitu fifty-fifty, mereka pun membenarkan hal- 
hal seperti berikut berlaku dalam masyarakat umat Islam: 

1. Campur-aduk antara hal-hal yang membawa dosa 
dengan pahala. Yakni antara maksiat dan amal 
soleh. 

2. Tidak boleh ekstrim dalam beragama. laitu tidak 

boleh ikut 100% ajaran Islam itu. Ikut setakat mana 
yang tidak bercanggah dengan adat resam atau 
budaya orang Melayu. 

3. Mengimbangkan amalan dunia dengan Akhirat ia- 
itu untuk dunia 50% dan Akhirat juga 50%. 

Dengan konsep fifty-fifty ini, maka berlakulah apa yang 
telah berlaku sekarang, iaitu: 


1. Umat Islam pergi ke masjid tapi pergi juga ke 

panggung wayang. Pergi ke Makkah tetapi pergi juga 
ke disko. Puasa tetapi dedah aurat. berzakat tapi ambil 
riba. Mereka buat amal soleh tetapi mereka juga buat 
maksiat. Mereka baik, tetapi jahat. Kalau siaran tv di 
Malaysia, selepas menyiarkan azan, disiarkan pula 
persembahan rock. 

2. Bila ada orang yang serius beragama, dituduh ke- 
tinggalan zaman. Wanita berpurdah dikatakan ekstrim. 
Siapa sembahyang sunat lebih sikit dibimbangi tinggal 
dunia. Isteri yang taat suami dianggap bodoh dan 
melulu. Makan dalam dulang dituduh pengotor. 
Hidup cara Sunnah digelar ortodoks. Asyik dengan Al 
Quran dikatakan gila. Berzuhud dianggap anti esfablish- 
ment. 

Pendek kata, kalau ajaran Islam diamalkan lebih dari 
yang biasa diamalkan oleh kebanyakan orang, ia sudah 
dikatakan ekstrim. Itu belum lagi buat 100%. Yang mereka 
mahu ialah sederhana. Katanya, "Sembahyang sunat ja- 
ngan banyak sangat, macam biasalah”, 'Takai jangan teruk 
sangat sampai tak nampak hidung. Baju kurung dan mini 
telekung sudah cukup”, "Jangan tunduk saja, pandang- 
pandanglah perempuan, berbual-bual dengan mereka". 
Begitu juga perempuan, "Jangan serius sangat, bergelak 
ketawalah dengan kawan-kawan lelaki (ajnabi), nanti tak 
berukhuwah dan tak pandai bermasyarakat pula.” 

3. Timbul anggapan bahawa dengan Akhirat kita 
kena bersederhana saja. Dunia mahu juga, kata mereka. 
Kata-kata ini didasarkan pada apa yang mereka faham 
dari Hadis: 


Ajj 1*^ jjiwuo jJbliT JLjjJ (J-^I 

+' > * * - - 

Terjemahannya: Beramallah untuk Akhiratmu seolah- 
olah kamu akan mati esok hari. Dan beramallah untuk 
dunia seolah-olah kamu akan hidup selama-lamanya. 

(Riwayat Ibnu Asakir) 

Mereka kata, Rasulullah suruh buru dunia dan Akhirat. 
Maka mereka pun burulah dunia sampai terlupakan 
Akhirat atau dikemudiankan hal-hal Akhirat. Mereka 
bekerja bertungkus-lumus sampai tinggal sembahyang. 
Mereka berniaga ke hulu ke hilir, tidak kira halal haram. 
Mereka bangunkan dunia semahu-mahunya dengan segala 
peralatan mewah, rumah banglo atau istana, kereta besar 
dan lain-lain lagi, hinggakan Akhirat seolah-olah tidak 
wujud lagi. 

Orang-orang yang mahu 50% dunia 50% Akhirat ini, 
umumnya kita lihat terperangkap dalam dunia 100% 
hingga Akhirattinggal 0%. Kalau ada juga amalan Akhirat, 
itu pun 'diduniakan'nya. Belum pernah kita lihat seorang 
yang benar-benar buat 50% dunia, 50% Akhirat. Yakni 
masanya 50% untuk urusan dunia,50% lagi untuk Akhirat. 
Hartanya 50% untuk dunia, 50% untuk Akhirat. Fikiran- 
nya 50% dunia, 50% Akhirat. Wang ringgitnya 50% dunia, 
50% Akhirat. Ya, nampaknya tidak jadi begitu. Kalaulah 
berlaku begitu,boleh tahan juga. Tetapi apa yang berlaku, 
umat Islam karam dan tenggelam dalam tipuan dunia. 
Bergelumang dengan berbagai-bagai bentuk maksiat. 

Kerana itulah saya tidak boleh terima konsep keseder- 
hanaan itu, sepertimana yang ditahami dan diamalkan 
dalam masyarakat kini. Sebab ianya telah membawa umat 
ke satu bentuk kehidupan yang bertentangan dengan 
kehendak Islam itu sendiri. Umat Islam kini seolah-olah 
menganut agama yang bercampur-aduk. Tidak tulen Islam, 
sebagaimana yang telah diamalkan oleh Rasulullah dan 
salatussoleh. 

Pada saya, orang yang mengatakan, "Saya ni masjid 
pergi, panggung wayang pun masuk juga. Agama, agama- 
lah tapi dunia jangan lupa. Minyak dengan air tak ber- 
campur" samalah halnya dengan orang yang mengatakan: 
"Saya makan daging lembu. Tapi tahi lembu pun makan 
juga. Daging, daginglah, tahinya pun perlu juga. Masing- 
masing ada gunanya." 

Sebab, dalam Islam, ibadah dan hiburan semuanya 
mesti dibuat kerana ALLAH, mengikut landasan syariat, 
yakni tidak membawa kepada haram atau makruh. Se- 
orang yang beribadah, boleh juga berhibur. Dengan syarat 
hiburan itu, hiburan yang dibenarkan oleh Islam. Yakni 
sebarang bentuk nyanyian, lakonan, puisi, drama, filem 
dan lain-lain yang dipersembahkan mestilah di atas lima 
syarat iaitu: 

1. Niat kerana ALLAH. 

2. Sah menurut syariat. 

3. Perlaksanaannya sah menurut Islam. 

4. Natijahnya baik. 

5. Tidak meninggalkan sembahyang dan lain-lain 

ibadah yang asas. 

Seorangyang patuh pada ALLAH dan Rasul, sesudah 
melakukan semua suruhan ALLAH, sentiasa pula menjaga 
dirinya dari melakukan perkara-perkara yang dimurkai 
ALLAH, iaitu perkara-perkara maksiat yang haram atau 
makruh. Contohnya, dedah aurat, bergaul bebas, bohong, 
tipu, mengumpat, berzina, terlibat dengan riba, rasuah, 
ambil dadah, membazir, menyalahgunakan kuasa dan lain- 
lain lagi. 

Seorang yang melakukan semua itu atau salah satu 
darinya, dikira berdosa dan derhaka. Iman dan Islamnya 
rosak dan cacat. Dia akan dimurkai oleh ALLAH, diazab 

dengan Neraka atau ALLAH benci padanya. Sebab itu 
seorang Islam tiada alasan untuk merelakan dirinya ter- 
jebak dalam sebarang maksiat dan dosa. Sebab itu kalau 
orang berkata, dia pergi masjid dan pergi juga panggung 
wayang, ertinya dia bukan seorang Islam yang tulen. Yang 
sebenarnya, dia menentang ajaran Islam. Dia mencampur- 
kan yang hak dengan yang batil. Yang suci dengan najis. 
Jangan anggap tahaman inilah sebenarnya kesederhanaan 
dalam Islam. Dia ini penghuni Neraka. Buktinya, bacalah 
firman ALLAH ini: 


> ^ ^ 

ts. 


& 

u> 


Terjemahannya: Apakah kamu mengambil sebahagian 
isi kifab dan menolak sebahagian yang lain. Tiada 
balasan untuk yang demikian itu melainkan akan 
ditimpa kehinaan di dunia., sedangkan di Akhirat akan 
dimasukkan kedalam azab yang pedih. 

(Al Bagarah: 85) 


Orang-orang yang mengungkap kata-kata seperti di 
atas itu, pada saya membuat dua kesilapan. 


Pertama, dengan kata-kata itu merekatelah menatikan 
tirman ALLAH: 



Terjemahannya: Sesungguhnya sembahyang ifu men- 

cegah perbuatan keji dan mungkar. 

(Al Ankabut: 45). 

ALLAH berkata orang yang benar-benar sembahyang 
tidak akan melakukan sebarang bentuk perbuatan keji dan 
mungkar (dosa dan maksiat). Maknanya, orang yang ke 

masjid, dia tidak akan ke panggung wayang. Tetapi kalau 
ada yang ke masjid, masih pergi juga ketempat maksiat, 
itu pada hakikatnya mereka tidak sembahyang. Sembah- 
yang mereka tidak betul. Pokok tidak berbuah. 

Sedangkan ALLAH sangat marah pada orang-orang 
yang sembahyangnya penuh kelalaian atau orang yang 
sembahyang tetapi masih buat maksiat ini. Firman 
ALLAH: 



Terjemahannya: Neraka Wail bagi orang yang sembah- 

yang, yang mereka itu lalai dalam sembahyangnya 

(Al M a'un: 4-5) 

Orang yang sembahyang tetapi tidak menunaikan janji- 
janjinya dengan ALLAH sepertimana yang dilafaz dalam 
sembahyang itu, sebaliknya masih melanggar janji-janjinya 
itu dengan melakukan maksiat dan kemungkaran kepada 
ALLAH, tempatnya di NerakaWail. Wariyazubillah. 

Kesilapan kedua ialah menganggap dalam Islam tidak 
ada hiburan. Seolah-olah Islam itu ajarannya berat-berat 
saja, serius semuanya. Tiada yang ringan-ringan, yang 
menghibur dan meredakan ketegangan jiwa dan tikiran. 
Itu adalah anggapan yang salah. Islam itu ‘complete way of 
life’ sesempurna-sempurna cara hidup. Mana mungkin 
Islam tidak benarkan berhibur kalau ia sempurna atau 
syumul? 

Hiburan dalam Islam cukup luas. Cuma sayang umat 
Islam tidak mengusahakannya. Orang bukan Islam yang 
buat. Umat Islam tiru dan ikut sahaja. Sebab itu panggung 
wayang penuh dengan maksiat. Kalau umat Islam dapat 
buang maksiat dalam panggung wayang, ganti dengan 
perkara yang halal dan suci, maka di waktu itu pergi ke 

panggung wayang untuk berhibur-hibur adalah ibadah 
kepada ALLAH SWT. Jemaah Darul Arqamsedang meng- 
usahakan ini. Pementasan puisi Islam sudah dijayakan di 
banyak negeri di Malaysia dan juga sudah berkembang di 
negara-negara jiran tetangga iaitu Indonesia, Thailand dan 
Singapura. Oleh itu, saya berseru kepada semua pejuang 
Islam, ulama-ulama dan seluruh umat Islam agar mengisi 
kekosongan ini. Adakan satu alternatit untuk umat Islam 
mencari hiburan-hiburan yang tidak ada maksiat bersama- 
nya. 


Seterusnya saya akan berikan pandangan tentang 
anggapan atau tuduhan ‘pelampau’ kepada orang-orang 
'yang serius beragama. Yakni yang melaksanakan perintah 
ALLAH sungguh-sungguh dan lebih banyak dari biasa. 
Yang mana kadang-kadang golongan ulama pun tersasul 
mengatakan ekstrim kepada mereka yang bersungguh- 
sungguh beragama itu. 'Tak usahlah berlebih-lebih sangat. 
Buat macam biasadah cukup. Islam suruh bersederhana 
dalam semua hal." Demikianlah komen sebahagian alim 
ulama. Mereka menganggap sederhana itu ialah beramal 
sikit atau separuh sahaja dari ajaran Islam. Kalau buat 
semua, itu ekstrim namanya. 

Pada saya sederhana dalam Islam bukan ertinya me- 
ngurangkan amalan-amalan yang diperintahkan oleh 
ALLAH dan Rasul-Nya. Contohnya, seorang yang sembah- 
yang sunat beratus-ratus rakaat banyaknya, jauh lebih 
banyak daripada bilangan rakaat yang biasa dibuat oleh 
umum umat Islam hari ini, itu bukanlah seorang yang 
ekstrim. Tetapi dialah orang yang terbaik daripada orang 
lain, di sudut itu. Kerana dia mampu melaksanakan semua 
sembahyang sunat yang ada diperintahkan oleh ALLAH 
dan Rasul. Sunat Rawatib, sunat Awwabin, sunat Wudhuk, 
sunat Dhuha, sunat lsyraq, sunat Tahajjud, sunat Hajat, 
sunat Tasbih, sunat Witir, sunat Tarawih, sunat Mutlakdan 
bermacam-macam jenis sembahyang sunat lagi. Yang mana 

kalau semua itu dibuat, memang boleh sampai beribu 
rakaat. Sebab tiap satu sembahyang sunat itu bukan setakat 
dua rakaat sahaja tetapi lebih daripada itu. Ada dua belas, 
ada lapan, ada enam, ada dua puluh, ada tiga dan ada 
yang tanpa limit, boleh buat seberapa banyak yang sang- 
gup. 

Kalaulah orang yang buat semua jenis sembahyang 
sunat ini sebagaimana yang dikehendaki oleh ALLAH, 
sehingga beratus-ratus rakaat, dia dikatakan ekstrim, pe- 
lampau atau sebagainya, jadi untuk apa ALLAH perintah- 
kan bermacam-macam jenis sembahyang itu semua? Kalau- 
lah hal itu dikatakan melampau, mengapa ALLAH 
perintahkan? Sedangkan kita yakin, perintah ALLAH itu 
adalah sebaik-baik kalimah. 

Jadi tuduhan melampau kepada orang-orang yang 
bersungguh-sungguh beramal itu sebenarnya tidak adil 
dan tidak tepat. Kata-kata tersebut bertentangan dengan 
ajaran Islam yang sebenarnya. Kata-kata itu bukan dari 
ALLAH dan Rasul. Maka sesiapa yang masih menuduh 
pelampau itu, dia sebenarnya bermusuh dengan ALLAH 
dan Rasul-Nya. 

Contoh lain, juga dikatakan ekstrim kepada seseorang 
yang berkorban berhabis-habisan untuk jihad tisabilillah. 
Umpamanya untuk membangunkan projek-projek pem- 
bangunan tamadun Islam. Yang orang itu asalnya hidup 
meriah tetapi jadi zuhud sekali kerana memberi kekaya- 
an pada jemaah Islam. Sebaliknya, dia dikatakan pelam- 
pau keranatelah berkorban lebih dari apa yang orang lain 
biasa lakukan. Dia disuruh bersederhana iaitu dengan 
mengurangkan pengorbanan harta di jalan ALLAH supaya 
serupa seperti yang orang ramai lakukan. Dan supaya dia 
masih nampak kaya dan mewah hidupnya, jangan sampai 
hidup susah, hanya kerana terlalu banyak berkorban ke- 
pada Islam. Itu bodoh namanya, kata orang-orang yang 
menuduh itu. 

Sebagai jawapan tentang persoalan ini, mari kita lihat 
pengorbanan Rasulullah dan paraSahabat. Dengan iman 
dan taqwa yang terlalu tinggi, Rasulullah bukan sahaja 
harta bendanya habis dikorbankan kepada ALLAH, tetapi 
makanan yang berlebih waktu malam pun tidak disimpan 
untuk pagi. Baginda akan sedekahkan pada orang yang 
memerlukan pada malam itu juga. Atas dasar, baginda 
tidak yakin yang esoknya baginda masih hidup. Baginda 
tidak mahu mati dalam keadaan masih ada harta ALLAH 
yang disimpan untuk peribadinya. 

Sayidina Abu Bakar As Siddiq bukankah kerana iman 
yang bulat, telah berkorban seluruh hartanya pada per- 
juangan Islam? Rasul terkejut dan lantas bertanya, "Apa 
lagi yang tinggal untukmu dan keluarga?" Jawab Sahabat 
itu, "Cukuplah ALLAH dan Rasul-Nya untukku." 

Ekstrimkah mereka itu? Bukankah sikap atau Sunnah 
Rasul itu adalah contoh teladan dan ikutan kita? Siapa 
yang berkata, "Itu Rasul, bolehlah!” nyatalah ia berbohong 
kerana mengatakan perbuatan Rasul itu khusus untuk 
peribadinya, bukan untuk dicontohi oleh umatnya. Kalau 
kita masih mahu menganggap orang-orang yang berhabis- 
habisan harta benda di jalanALLAH itu ekstrim, ketahui- 
lah bahawa kita seolah-olah berkata, "Rasul dan para 
Sahabat itu ekstrim dalam beragama." Kalau begitu nam- 
paknya kita lebih hebat dari Rasulullah dalam cara ber- 
agama. Masya-ALLAH, ucapan ini boleh merosakkan 
aqidah. Wal'iyazubillah. 

Tetapi pelik, kalau ada orang berhabis-habisan harta 
dan wang gajinya untuk tunangnya atau untuk perem- 
puan simpanan atau untuk girl triendnya, tidak pula ter- 
dengar tuduhan ekstrim ini. Bahkan itu pula dianggap 
hebat dan patut diberi simpati. Hingga tidak segan-silulah 
orang itu meneruskan pengorbanannya yang sia-sia. Ke- 
rana dirasakan itulah pengorbanan yang suci dan patut 
dilakukan. 

Padahal dengan ALLAH-lah manusia sepatutnya ber- 
habis-habisan. Kerana apa yang kita harap dari ALLAH, 
jauh lebih besar nilainya daripada apayang kita inginkan 
pada seorang perempuan. Tetapi malang, hal itu tidak 
dibenarkan berlaku. Kerana tikiran umat sudah terbalik. 
Yang baik dituduh jahat, yang jahat dikatakan baik. Perin- 
tah ALLAH dan Rasul dipertikaikan. Perintah nafsu yang 
diperturut dan dibenarkan. Hanya mukmin yang bertaqwa 
yang dapat keluar dan bebas dari belenggu dunia yang 
sudah terbalik ini. 

Contoh laintuduhan ekstrim yang dibuat ialah tentang 
pemakaian purdah dan serban. Wanita yang menutup 
seluruh auratnya dikatakan pelampau. Sebaliknya yang 
elok ialah pakaian-pakaian yang biasa dipakai oleh orang 
Melayu. Itulah sederhana namanya. Orang Melayu pakai 
kopiah atau songkok sudah cukup, tidak payah pakai 
serban ke hulu ke hilir. Itu sikap yang ekstrim, konon 
katanya. 

Walhal Islam tidak berkata begitu. Rasulullah SAW 
berjubah serban. Isteri-isteri baginda dan wanita-wanita 
beriman di zamannya memakai purdah. Yakni pakaian 
yang paling tepat untuk menutup aurat wanita. la bukan- 
nya keterlaluan atau melampau kalau diukur dengan ilmu 
kebenaran atau pandangan umum. Akal dan nafsu kita 
yang jahil dan jahat sahaja yang mengandaikan yang 
bukan-bukan terhadap ajaran Islam itu. Mata lahir kita saja 
yang rasa sakit dengan purdah. Sebab mereka sudah biasa 
dengan pakaian Melayu yang tidak sempurna itu. Walhal 
bila mereka sudah biasa pula dengan purdah, mereka akan 
merasa cantik pula berpurdah. Alah bisategal biasa, kata 
pepatah Melayu. 

Dulu-dulu waktu wanita Melayu berselubung dengan 
kain batik sewaktu mereka keluar berjalan-jalan, cuma 
nampak matasaja, ia dibenarkan.' Makatidak ada sebab 

purdah perlu ditentang. la tidak menghalang kebebasan 
dan keselesaan wanita bekerja. Buktinya boleh dilihat pada 
wanita-wanita purdah yang sudah ramai kini. Mereka aktif 
bergerak memperjuangkan agama ALLAH dalam apa saja 
bidang yang sesuai dengan mereka. Ada di kalangan 
mereka yang sudah pergi ke merata negara di dunia untuk 
berdakwah dan ziarah. 

Habis mengapa timbul tahaman 50-50? Mengapa di- 
selewengkan maksud Rasulullah dengan begitu berani 
sekali? Dalam penglihatan saya, ada tiga sebab mengapa 
terjadinya demikian, dan ketiga-tiga sebab itu adalah ter- 
bit dari tiga golongan yang berbeza-beza hal keadaannya, 
iai tu: 

1. Kerana tidak faham. Oleh kerana kekurangan ilmu 
agama maka mereka tidak faham perkara sebenarnya, 
tentang konsep kesederhanaan itu. Mereka ingat betul- 
betullah Rasulullah suruh samakan kerja dunia dan 
kerja Akhirat. Mereka ingat betullah bahawa orang 
yang sembahyang sunat banyak-banyak atau yang 
serius beragama itu dikatakan melampau. Jadi pada 
mereka konsep fifty-fifty itu memang dikira benar. 

2. Kerana menjaga kepentingan diri. Golongan ini 
sebenarnya faham bahawa dunia dan Akhirat tidak 
boleh disamakan seperti fifty-fifty itu. Sebab Akhirat 
jauh lebih besar dari dunia. Mana boleh disamakan. 
Sepertimana tidak bolehnya disamakan busut dengan 
gunung. Yang satu dihadapi dengan cangkul sahaja, 
manakala yang satu lagi dengan buldozer. Mereka, 
para ulama itu, faham sebenarnya sikap fifty-fifty itu 
salah. Tetapi kerana menjaga periuk nasi, maka di- 
diamkanlah kesalahan tersebut, bahkan turut sama 
dipraktikkan. Mereka lebih hendak menjaga hati tuan- 
tuan besar daripada hendak menjaga ALLAH dan 
Rasul. Kerana dirasanya ‘tuan'nya lebih berjasa dan 

berkuasa memberinya rezeki daripada ALLAH SWT. 
Maka disambunglah lidah tuan-tuan mereka. Lalu 
mereka pun dipuji oleh tuan-tuan mereka itu sebagai 
ulama berdedikasi, dinamis dan berfikiran iuas. Ber- 
banggalah pula para ulama rasmi dengan pujian itu 
hingga lalailah mereka dan jauhlah mereka dari 
ALLAH dan Rasul-Nya. 

3. Kerana ingin menutup kelemahan diri, yang mana 
orang-orang alim itu merasakan mereka tidak faham 
maksud Rasulullah yang sebenamya dalam Hadis: 

Terjemahannya: Sebaik-baik pekerjaan itu ialah perte 

ngahan. 

Iaitu Rasulullah suruh berusaha untuk dunia sesuai 
dengan umur dunia dan bekerja untuk Akhirat sesuai 
dengan umur Akhirat. Tetapi bukan senang hendak ber- 
korban berhabis-habisan untuk Akhirat. Sebab mereka 
terlalu cinta dunia hingga tidak cintakan Akhirat. Lalu 
demi untuk menyelamatkan keadaan itu, mereka pun 
membohongi ALLAH dan Rasul dengan membenarkan 
konsep fifty-fifty itu. Dengan itu sikap bakhil dan tamak 
serta cinta dunia mereka itu dengan sendirinya terlindung. 

Begitulah halnya mengapa tercoraknya umat Islam 
dengan segala kesilapan dan kelemahannya pada hari ini. 
Moga-moga dengan penerangan ini kita dapat kembali 
menjadi satu bangsa yang gagah yang cinta Akhirat lebih 
dari cintakan dunia. Kerana cintakan Akhirat itulah rahsia 
kemajuan yang dituntut dalam Islam. 

2 

Apa Itu Sederbana 
Atau Seimbang 



RASULULLAH SAW bersabda: 

£LLjl jjh\ 

Terjemahannya: Sebaik-baik pekerjaan itu iaiak per- 

tengakan (sederhana) 

Dalam mengertikan maksud Hadis ini, ramai ulama 
yang menganggap sederhana yang dimaksudkan oleh 
Rasulullah itu sama dengan sederhana dalam pengertian 
orang-orang Melayu, yakni pertengahan. laitu satu keada- 
an yang tidaklah baik sangat dan tidak juga buruk sangat. 
Misalnya, wajahnya sederhana saja. Ertinya orang itu 
tidaklah cantik sangat dan tidak juga buruk sangat. Con- 
toh yang lain, kehidupannya sangat sederhana. Ertinya, 
orang itu taraf hidupnya tidaklah terlalu kaya dan tidak- 
lah terlalu miskin. 

Dengan kata lain, sederhana pada orang Melayu ialah 
ukuran separuh-separuh atau setengah-setengah. Ibarat 
kayu pembaris panjang 12 sentimeter, yang sederhana atau 
pertengahannya ialah 6 sentimeter-6 sentimeter. Sederhana 
bagi 100% itu ialah m50%. 

Dengan kefahaman yang sebegitu, maka sebahagian 
besar ilmuan Islam terutama ulama Malaysia telah pun 
menggariskan kepada umat Islam agar bersederhana 
dalam beribadah dan dalam menurut syariat ALLAH. 

Maigikut ukuran tadi, sembahyang sunat jangan banyak 
sangat. Sederhana sajalah. Menutup aurat jangan berlebih- 
lebihan. Sederhanalah! Berkorban dan berjuang fisabiIi11ah 
pun jangan melampau-lampau. Kan Rasulullah suruh ber- 
sederhana. 

Maka kiranya ada orang bersembahyang sunat bcr- 
puluh-puluh rakaat, mesti ada yang bersuara, "Jangan 
lebih-lebih sangat!" Kalau ada yang memakai jubah, ser- 
ban dan purdah pula dicapkan sebagai ekstrim (sudah 
melampau; di luar sederhana). Dan bila si polan berhabis- 
habisan dalam berjuang dan berkorban menegakkan agama 
ALLAH, terdengarlah oleh kita ejekan, "Dunia mahu juga, 
Akhirat mahu juga. Fifty-fiffylah", "Sikap itu keterlaluan”. 

Demikianlah berjayanya diterapkan pengertian 'seder- 
hana' cara Melayu kepada umat Islam dalam urusan-urus- 
an agama. Manakala dalam sudut duniawi, hal itu tidak 
pula diperkatakan dan diperjuangkan. Walhal Rasulullah 
tidak khususkan sederhana itu pada soal-soal Ukhrawi 
sahaja. Baginda merangkumkan sederhana itu dalam 
semua bentuk kerja sama ada dunia mahupun Akhirat. 

Kalaulah ada seorang yang buat kerja dunia, bertung- 
kus-lumus pagi petang, siang malam sampai tidak peduli 
orang lain atau tidak fikir halal haram, perintah atau 
larangan, hinggatidak rehat-rehat, belum pernah kita ter- 
dengar sindiran-sindiran sekalipun daripada lidah ulama 
yang mengatakan, "Bersederhanalah, jangan melampau- 
lampau bekerja. Rasulullah kan suruh sederhana.” Sebalik- 
nya apa yang kita dengar ialah pujaan, sanjungan dan rasa 
kagum. "Hebat si polan tu. Rajin dan gigih sekali.” 

Demikian juga halnya terhadap golongan yang siang 
malam ke hulu ke hilir menari, menyanyi, berlakon dan 
buat bermacam-macam maksiat tanpa letih, tanpa jemu 
dan tidak behenti-henti. Belum pun ada suara-suara penen- 
tangan yang serius mengatakan mereka itu "ekstrim, 

melampau, gila, biul, otak tak centre” dan lain-lain lagi. 
Sebaliknya usaha-usaha gigih yang di luar sederhana itu 
dipamerkan dan diiklankan di dada-dada akhbar. Agar 
umat meraikan dan ikut serta dalam kegigihan bekerja itu. 
Saranan supaya bersederhana tidak timbul lagi. “Fiffy-fiffy- 
lah” tidak diapply di sini. “Dunia mahu juga, Akhirat pun 
mahu” sudah tidak dipakai lagi. Bab ini kena dunia 100%. 
Hadis Rasulullah sudah tidak dibaca lagi. Yang digunakan 
ialah ‘Hadis’ mereka sendiri iaitu ‘Hadis Melayu’. 

Apalagi kalau seseorang itu mengaji (belajar), me- 
ngejar Ph.D, bergolok bergadai, pergi ke luar negeri, ting- 
gal anak isteri bertahun-tahun, lupa orang, lupa sembah- 
yang, gila-gila mengaji hingga tidak kenal Tuhan, itu tidak 
mengapa. Tidak dianggap melampau. Itu bagus. Tiru dia. 
“Itulah lelaki zaman ini“, ‘Terwira”, “Manusia contoh” dan 
bermacam-macam pangkat dan gelaran yang diberikan 
kepada mereka. Mereka dipuja, dikagumi dan diagung- 
agungkan. Tidak pun dibaca Hadis Rasulullah SAW: 

ui.Q jji\ - 

Terjemahannya: Sebaik-baik pekerjaan itu sederhana. 

Tidak lagi diingatkan, “Fifty-fiftylah, ’ dunia mahu juga, 
Akhirat nak juga. Jangan melampau!” 

Mengapa terjadi diskriminasi dan salah faham yang 
demikian itu? 

Pertama, kerana salah tafsir. 

Kedua, kerana penyakit cinta dunia yang menjadi-jadi 

hingga penyakit cinta dunia ini turut menimpa para 

ulama. 

Ketiga, para ulama ingin mengambil hati sesetengah 

golongan yang telah tenggelam dengan dunia. 

Maka dari sinilah terjadinya kesilapan dan salah tafsir 
yang amat merugikan itu. 

Pada saya, sederhana yang dimaksudkan oleh 
Rasulullah SAW itu adalah merangkumi kerja-kerja dunia 
Akhirat yang hendaklah dibuat seimbang, sepadan dan 
hasilnya maksimum. Yakni satu peringkat yang terbaik 
mungkin, yang boleh memberi hasil yang paling lumayan. 
Perkataan Rasulullah SAW itu kalau hendak dimelayukan, 
lebih kurang begini bunyinya: 

"Sebaik-baik kerja itu sama ada dunia atau Akhirat 
ialah tenaga yang diberi seimbang dengan keperluan, 
padan dengan keupayaan dan memberi hasil yang maksi- 
mum." 

Biar saya buat contoh untuk mudah ditahami. Katalah 
kita hendak mengaji. Rasulullah kata sebaik-baik pekerja- 
an ialah sederhana. Mengaji macam mana yangdikatakan 
sederhana itu? Mengaji sikit-sikit ke? Tentu tidak. Sebab 
Rasulullah ada bersabda: 

'jj jJJi \JJL1 

Terjemahannya: Tuntutah ilmu walau ke Negeri 

China. 

(Riwayat Ibnu Adi dan Al Baihaqi) 

Di sini jangan kita anggap Rasulullah SAW tidak betul 
kerana selalu bercakap lain-lain. Di satu masa disuruhnya 
bersederhana, di satu masa lain disuruhnya bersungguh- 
sungguh. Sebenarnya maksud sederhana itu bukan ala 
kadar, sikit-sikit atau sekadar cukup. Tetapi maksud 
baginda ialah seimbang atau sepadan dengan keperluan. 
Ertinya kalau kita ingin menjadi pandai, ingin kaya, ber- 
jawatan tinggi, kenalah mengaji bagi sepadan dan seim- 
bang dengan cita-cita kita itu. Kalau perlu, biar sampai ke 
Negeri China pun tidak mengapa. 

Contoh lain, katalah kita hendak perjuangkan Islam 
supaya hukum ALLAH tertegak di muka bumi ALLAH 
ini. Jadi tentu kita hendak berjuang mati-matian dan habis- 
habisan. Bahkan hidup mati kita adalah untuk jihad fisabi- 
lillah. Dan Rasulullah memang menyuruh berbuat begitu, 
bahkan baginda sendiri melakukan yang sedemikian itu. 
Yakni berjuang habis-habisan dan mati-matian. Kalau 
begitu, tentunya sederhana itu bukan separuh, 50-50 atau 
tidak berapa cukup atau tidak sungguh-sungguh. Tetapi 
sederhana itu bererti seimbang dan sepadan dengan ke- 
perluan yang ingin dicapai. 

Dalam hal mencari rezeki misalnya, apakah kita hen- 
dak bersederhana dengan maksud tidak sungguh-sungguh, 
tidak serius, berlebih kurang dan 50-50 sahaja? Tentu tidak. 
Sebab itu, kata-kata Rasulullah itu sebenarnya bukannya 
supaya kita tidak buat betul-betul sama ada amalan-amal- 
an duniawi apalagi Ukhrawi. Tetapi ialah agar kita sung- 
guh-sungguh melakukan sesuatu supaya padan dan seim- 
bang dengan hasil yang dikehendaki, atau yang diperlu- 
kan - tidak lebih dan tidak kurang. 

Dengan hujah-hujah di atas itu, saya ingin tegaskan 
bahawa menurut Islam, bersederhana melakukan kerja itu 
ialah mengimbangkan antara tenaga kerja atau usaha ser- 
ta wang ringgit, masa dan lain-lain yang hendak dikorban- 
kan (untuk menghasilkan sesuatu kemantaatan yang di- 
hajati atau untuk menolak sesuatu kemudaratan),dengan 
hasil yang diperlukan. Seba.gai seorang Islam kita disuruh 
melakukan sesuatu itu dengan bijaksana, yakni imbangkan 
antara usaha dengan hasilnya. Jangan terlebih atau ter- 
kurang. 

Biar saya buat lagi contoh-contoh untuk mudah 
memahaminya. Katalah kita hendak bunuh lipan yang 
hendak menggigit kita. Sederhana atau seimbang dalam 
hal ini ialah kita gunakan kayu sahaja. Jangan guna 

senapang. Atau jangan guna sebatang lidi. Yang sederhana 
ialah kayu, yang melampau ialah senapang atau sebatang 
lidi tadi. Yang satu melampau lebih, yang satu lagi me- 
lampau kurang. 

Atau contoh yang lain yang boleh memperjelaskan 
maksud sederhana ini ialah, katalah kita mahu pergi ke 
luar negeri. Kita pilih dua negara. Yang satu dekat dan 
yang satu lagi jauh. Misalnya Singapura dan England. 
Dalam hal ird, kesederhanaan belanja untuk ke Singapura 
ialah $200. Manakala kesederhanaan untuk ke England 
lebih daripada $5000. Ianya akan jadi ekstrim kiranya kita 
untukkan ke Singapura $20 atau $2000. Dan akan jadi 
ekstrim juga kalau kita untukkan ke England sebanyak 
$200 atau $2 juta. Begitulah erti sederhananya iaitu me- 
ngimbangkan keperluan dengan tujuan tadi. 

Dalam contoh ini juga boleh kita lihat satu pengertian 
lain tentang keseimbangan ini iaitu bila ada orang berkata, 
“Kita kena imbangkan antara peruntukan ke Singapura 
dan England, 50-50-lah Tidak mungkin berlaku, bukan? 
Sebab Singapura dan England tidak sama keperluan dan 
tuntutannya. Mana boleh samakan peruntukan antara 
keduanya. 

Begitulah halnya dengan kerja-kerja yang hendak di- 
buat untuk tujuan dunia dan untuk tujuan Akhirat. 
Rasulullah suruh imbangkan kerja dunia setakat keperlu- 
an duniawi kita. Begitu juga Rasulullah suruh imbangkan 
kerja-kerja untuk Akhirat dengan keperluan Ukhrawi kita. 
Jangan disamakan tenaga kerja untuk dunia yang semen- 
tara ini dengan tumpuan atau tenaga kerja untuk tugas- 
tugas Ukhrawi yang kekal abadi itu. Sebab dunia dan 
Akhirat tidak sama. 

Dari segi lama masanya, kita tinggal di dunia paling 
lama 100 tahun. Sedangkan kita akan tinggal di Akhirat 
untuk selama-lamanya tanpa limit lagi. Di segi kehebatan 

pula, Akhirat jauh lebih hebat dari dunia. Nikmatnya 
sangat hebat. Azabnya pula sungguh dahsyat. Jauh lebih 
hebat dan dahsyat dari nikmat dan azab di dunia ini. Jika 
dinisbahkan, nikmat dunia hanya satu sedangkan nikmat 
Akhirat99. Panas api dunia hanya satu sedangkan panas 
api Neraka70kali ganda. Jadi mana boleh kita samakan 
usaha-usaha untuk hidup di dunia dan untuk hidup di 
Akhirat. Akhirat mesti dilebihkan. Kaedah 50-50 tidak 
boleh diapply di sini. 

Sederhana dalam urusan dunia tidak sama dengan 
sederhana dalam urusan Akhirat. Kita misalkan nikmat 
dunia seperti batu akik dan nikmat Akhirat macam intan 
berlian. Sederhana untuk miliki batu akik ialah $100 sahaja. 
Tetapi sederhana untuk dapatkan intan berlian ialah $1000. 
Itukan berbeza. Mana boleh fifty-fifty! 

Kita umpamakan pula azab dunia bagaikan gigitan 
lipan, manakala azab Akhirat bagaikan cengkaman singa. 
Dalam keadaan ini, sederhana untuk bunuh lipan ialah 
dengan kayu. Tetapi sederhana untuk membunuh singa 
ialah dengan senapang. Ertinya antara dua kesederhana- 
an ini jauh berbeza. Tidak mungkin sama. Sebab kedua- 
dua dunia dan Akhirat sangat besar perbezaannya. 

Benarlah Rasulullah SAW kerana mengatakan sebaik- 
baik pekerjaan ialah sederhana. Jangan berlebih-lebih dan 
jangan pula berkurang. Untuk dunia, kerja hendaklah 
disesuaikan dengan kecil dan sementaranya dunia ini. 
Jangan berlebih dan jangan pula berkurang. Tetapi untuk 
Akhirat, usaha biar sepadan atau seimbang dengan maha 
besar dan lamanya Akhirat itu. Jangan lebih, jangan ber- 
kurang. Tuntutan yang sama disabdakan oleh Rasulullah 
dalam Wadis lain yang berbunyi: 


J_Ulj hJ X r l<r llllijJ j_Ul 

Terjemahannya: Bekerjalah untuk duniamu seolah-olah 

engkau akan hidup selama-lamanya. Dan bekerjalah 
untuk Akhiratmu seolah-olah kamu akan mafi esok hari. 

(Riwayat Ibnu Asakir) 

Di sini Rasulullah SAW suruh kita utamakan atau 
dahulukan Akhirat dari dunia. Bukannya disuruh kita 
samakan dunia dan Akhirat sepertimana sesetengah orang 
faham. Hujah saya, mana yang hendak kita dahulukan 
antara satu kerja yang mesti diselesai kan esok dengan satu 
kerja lam yang tempoh siapnya boleh bertahun-tahun lagi. 
Atau mana yang kita hendak utamakan, membayar hutang 
yang dituntut membayarnya esok dengan hutang yang 
boleh ditangguh bertahun-tahun lagi membayarnya? 

Tentunya kita akan dahulukan dan utamakan kerja- 
kerja untuk keperluan hari esok. Yang lama lagi itu, kita 
akan kemudiankan dan kita boleh rehat-rehat lagi. Tetapi 
kerja esok tidak boleh main-main dan ditangguh-tangguh 
lagi. Begitulah bijaknya Rasulullah SAW membuat tamsil- 
an. Dan kita pula kena berhati-hati mentatsi rkan ucapan- 
ucapan Rasulullah. 

Kalaulah baginda meminta kita samakan tungkus- 
lumus untuk dunia dan untuk Akhirat, tentulah baginda 
sendiri yang melakukannya. Tetapi realiti yang kita lihat 
ialah Rasulullah begitu meremehkan kepentingan-ke- 
pentingan peribadi dalam hal dunia. Tetapi baginda mati- 
matian untuk ALLAH dan untuk Akhirat. Rumah baginda 
cuma bilik-bilik kecil dan sempit yang dimiliki oleh isteri- 
isteri baginda. Rumah tersebut boleh kita capai bumbung- 
nya. Tidur beralaskan tikar daun tamar (macam tikar 
mengkuang). Baginda wafat tidak meninggalkan harta 
benda untuk anak-anak dan isteri-isterinya. Tetapi dengan 
Akhirat baginda tidak tidur malam kerana hidupkan 
malam sembahyang, tafakur, baca Quran dan sebagainya. 
Kalau ada makanan berlebih waktu malam, tidah disimpan 

ke pagi. Kerana katanya, "Esok belum pasti hidup”. 
Baginda benar-benar laksanakan cakapnya iaitu seolah-olah 
akan mati esok. Tetapi dengan dunia, tak apa! Ada masa 
lagi! 


Jadi, bersederhanalah kita untuk dunia supaya padan 
dengan dunia yang kedl dan sementara ini, dan berseder- 
hanalah untuk Akhirat biar padan dengan Akhirat yang 
maha hebat dan kekal abadi itu. 

Kesederbanaan 
Yang Lumrab 



SAYA mahu tegaskan lagi bahawa maksud Rasulullah 
SAW yang sebenarnya dalam Hadis "Sĕbaik-baik pekerjaan 
ifu ialah sederhana’’ bukannya kita berlebih kurang sahaja 
dalam buat kerja-kerja kita. Tetapi kesederhanaan itu ia- 
lah satu ukuran yang sebaik-baiknya untuk kerja-kerja 
duniayang tidak kekal ini berbanding dengan kerja-kerja 
untuk Akhirat yang kekal abadi itu. 

Untuk keperluan duniawi, sederhanakan sesuai dengan 
sifat dunia. Untuk keperluan Ukhrawi, sederhanakan se- 
suai dengan sifat-sifat Akhirat. Tetapi ingat, kedua-dua 
bentuk kesederhanaan ini tidak sama bahkan jauh bezanya. 
Sesuai dengan dunia yang tidak kekal, manakala Akhirat 
itu kekal. 

Macamlah kita hendak pergi ke Singapura dan hen- 
dak ke England. Yang satu dekat dan yang satu lagi jauh 
jaraknya. Tentulah keperluan kewangan dan masa untuk 
ke Singapura jauh lebih kecil dibandingkan untuk ke 
England. Untuk ke Singapura, sederhanakan persediaan 
dengan keperluan-keperluan yang sesuai. Manakala untuk 
ke England, sederhanakan persediaan biar sesuai dengan 
jarakjauh dan lama masanya hendak kesana. Sesuai pula 
dengan kos perbelanjaan di sana tinggi. 

Contoh yang lain, persediaan wang untuk membeli 
basikal tentulah tak sama dengan persediaan wang untuk 
membeli kereta. 

Itulah maksud Rasulullah sebaiarnya. Yakni keseder- 
hanaan dalam memberi tenaga pada sesuatu tugas se- 
padan dengan besar atau kecilnya serta nilai kerja ter- 
sebut. Seorang yang hendak mengutip kerang di laut, 
sebaik-baiknya dia gunakan tangan sahaja. Bukannya guna 
kapal korek atau gunakan sudu. Sederhana dalam hal ini 
ialah gunakan tangan. Tidak lagi sederhana namanya kalau 
guna sudu atau kapal korek. Gunakan sudu bermakna 
kurang sederhana, tetapi dengan kapal korek dikatakan 
melampau (ekstrim) pula. 

Contoh-contoh kesederhanaan dalam kehidupan hari- 
an: 

1. Harga ikan kembung biasanya $6.00sekilo. Itulah 
harga yang sepadan untuk nilai ikan kembung yang 
kecil dan yang tidak berapa sedap itu. Apa kata kalau 
ada penjual hendak menjual ikan tersebut kepada kita 
dengan harga $10.00 sekilo. Atau apa katajikalau ada 
penjual yang lam menawarkan harga 50 sen untuk nilai 
ikan yang sama. Kedua-dua harga tersebut tentulah 
memeranjatkan kita. Kita tentu tidak puas hati dengan 
harga tersebut. la tidak sepadan dengan nilai ikan kem- 
bung. 

Makadalam hal ini harga $6.00 sekilo bagi ikan kem- 
bung itulah yang dikatakan harga yang sederhana. Mana- 
kala harga-harga yang lain itu tidak lagi sederhana. Kedua- 
duanya dikatakan melampau. Yang satu melampau ba- 
nyak, sementara yang satu lagi melampau sikit. Dengan 
kata lam, ekstrim yang berlebihan dan ekstrim yang ber- 
kurangan. 

2. Bagaimana pula yang dikatakan sederhana dalam 
makan minum? Bagi seorang bayi, sederhana atau 
yang sebaik-baiknya ialah minum susu sahaja. Jangan 
disuap dengan nasi dan jangan pula cuma diberi 
minum air sahaja. Kedua-dua nasi dan air adalah 

PANDANGAN ISLAM 


keadaan yang melampau bagi si bayi. Tetapi bagi 
orang dewasa pula, sederhana untuk mereka ialah 
makan nasi. Tidak kena caranya kalau orang dewasa 
dihidang air susu sahaja. 

Jadi kesederhanaan untuk sesuatu diukur dengan 
keperluan. Oleh kerana keperluan bayi dengan keperluan 
orang dewasa tidak sama, maka ukuran kesederhanaan 
untuk kedua-duanya juga tidaksama. Mana boleh kita kata 
pada seorang yang dewasa, "Kamu ikut macam bayi itu, 
sederhana dalam makan minum yakni minum susu sa- 
haja." Orang yang berkata begitu, pada saya itulah orang 
yang tidak sederhana, tidak adil, bahkan mungkin tidak 
siuman. Makanan yang seimbang atau kesederhanaan bagi 
orang dewasa ialah nasi. Kalau susu sahaja atau kalau 
makan daun sahaja,itulah yang tidak seimbang, tidak 
sederhana, tidak patut dan tidak adil bahkan tidak muna- 
sabah. 

3. Biar saya buat satu contoh kesederhanaan yang 
lumrah dalam hidup harian kita iaitu dalam soal me- 
nolak sesuatu kemudaratan. Katalah dalam satu waktu 
kita diganggu oleh dua bahaya. 1'ertama, nyamuk. 
Kedua, lipan. Kedua-duanya mahu menyerang kita. 
Apakah tindakan kita di waktu itu? Bila ternampak 
saja lipan, mungkin kita terlupakan serangan nyamuk. 
Kita pun capai kayu atau penyapu ataupun apa saja 
yang ada, yang ditikirkan dapat membunuh lipan ter- 
sebut. Bila lipan sudah dibunuh, barulah kita tcringat- 
kan nyamuk tadi. Kalau masih terngiang-ngiang, kita 
pun tepis dan tampar dengan tangan sahaja. 

Begitulah perbezaan sikap kita dalam menghadapi dua 
bahaya yang berbeza itu. Kita tidak gunakan kadar tenaga 
yang sama untuk menghadapi kedua-duanya itu, kerana 
keperluannya tidak sama. Kalaulah kita samakan, maka 
berlakulah ketidakseimbangan dan merbahaya sekali untuk 

kita. Tenaga yang diberi sama ada berlebih atau berkurang 
daripada tenaga yang benar-benar diperlukan dalam 
mendapat kemantaatan atau menolak kemudaratan; itulah 
dia tidak seimbang atau tidak sederhana namanya. 

Jadi, begitulah yang lumrahnya kita lakukan dalam 
kehidupan seharian. Sesuatu kerja itu tidak lebih dan tidak 
kurang daripada apa yang patut dan perlu untuk dapat- 
kan hasilnya. Sesuatu yang kecil, kita kecilkan. Yang besar 
kita besarkan pula tenaga untuknya. Dan itulah dia ukur- 
an sederhana mengikut kata Rasulullah dalam Hadisnya: 

Terjemahannya: Sebaik-baik pekerjaan itu ialah yang 

pertengahan. 

Yang mana selama ini kita tersilap kerana menyatakan 
Rasulullah suruh kita bersederhana dalam kerja-kerja 
Akhirat, sama seperti buat kerja-kerja dunia. Lebih-lebih 
lagi tersasul melebihkan kerja-kerja dunia daripada kerja- 
kerja Akhirat. 

Oleh kerana Akhirat itu terlalu dahsyat dan hebat, 
maka persediaan ke sana mesti diperhebatkan juga. Sehing- 
ga sepatutnya seluruh hidup ini, harta, tikiran, tenaga dan 
jiwa raga dikorbankan untuk merebut Akhirat. Lebih-lebih- 
nya saja untuk dunia. Macamlah kita tengok pengail ikan 
sanggup mengorbankan ikan puyunya untuk mengumpan 
ikan haruan besar. Atau macam nelayan, sanggup menya- 
bung nyawa untuk dapatkan ikan di laut. Atau macam 
bakal-bakal protesor gigih mengorbankan masa, tikiran dan 
harta benda untuk dapatkan title protesomya itu. Begitu- 
lah sepatutnya, kita yang merindui kebahagiaan abadi di 
Akhirat, menggunakan segala peluang dunia untuk mere- 
butnya. 

Kita takut miskin di dunia. Patutnya kita lebih takut 
miskin di Akhirat yang maha dahsyat kalau kita benar- 
benar beriman dengannya. Kita ingin Syurga dunia yang 
mewah dan selesa. Maka patutnya kita juga rindukan 
Syurga di Akhiratyang maha nikmat itu, yang lebih selesa 
dari dunia, kalau benar-benar kita beriman dengannya. 



4 

Besarnya Akhirat, 
Kecilnya Dunia 



ALLAH SWT menyuruh kita utamakan Akhirat. Banyak 
sekali ayat ALLAH dalam A1 Quran yang menyebut 
kebesaran Akhirat dibandingkan dengan dunia. Hingga 
kerana itu ALLAH sangat mengutamakan Akhirat dan 
memerintahkan kita berbuat begitu. 

Hal ini janganlah diragukan lagi. Dan jangan berdolak- 
dahh atau serba salah lagi. Antara Akhirat dengan dunia, 
utamakan Akhirat. Kerana itulah Rasulullah, para Sahabat 
besar dan sekalian salafussoleh telah zuhud dengan dunia 
kerana menyimpan kekayaan untuk Akhirat. Mereka itu 
boleh kaya-raya kalau mereka mahu. Sebab anak kunci 
seluruh kekayaan dan khazanah perbendaharaan langit 
dan bumi ada di tangan mereka. Tetapi lihatlah kehidupan 
duniawi mereka. Bagaikan si miskin yang kais pagi makan 
pagi, kais petang makan petang. Rezeki pagi mereka 
habiskan di waktu pagi. Rezeki petang pula tidak berbaki 
lagi di waktu malamnya. Rumah mereka kecil dan kosong. 
Tanya cukup untuk merehatkan badan sejenak dengan 
serba sedikit alat keperluan yang penting. 

Sayidatina Khadijah Ummul Mukminin yang pemah 
jadi hartawan dan bangsawan Quraisy itu telah 
menyerahkan seluruh harta miliknya kepada ALLAH dan 
Rasul. Untuk kegunaan masyarakat dan pembangunan 
Islam. Supaya masyarakat menjadi mewah dan senang, 
manakala dirinya tetap zuhud. Sehingga yang tinggal 
hanyalah diri dan suaminya sahaja. Tinggal bersama 

Rasulullah dalam sebuah bilik kecil, yang bumbung 
biliknya itu boleh dicapai dengan tangan. Pintu bilik cuma 
dibuat dari kain guni. Dari kandungannya lahirlah 
Sayidatina Fatimah, bakal wanita penghulu Syurga, yang 
menjadi wanita paling miskin di dunia. Tetapi ingat, 
bukannya mereka menderita dengan kemiskinan tersebut. 
Mereka bukan saja redha dan tidak takut miskin, bahkan 
dalam keadaan mereka boleh kaya itu, mereka juga 
meminta supaya mereka dapat hidup bagaikan orang 
miskin. Lihat doa yang pemah diajarkan oleh Rasulullah 
kepada mereka:. 


^ <> • • • 
•l) 





Terj emahannya: 1/1 /dhdi Tuhan, hidupkan aku dalam 
kemiskinan, matikan aku dalam kemiskinan. Dan 
masukkan aku dalam Syurga bersama orang-orang 
miskin. 

(Riwayat At-Tarmizi) 


(Rasulullah SAW sampai berdoa supaya diselamatkan 
dari jadi orang kaya, yang bermewah-mewah dan 
membazir). Mereka bahagia dan merdeka dengan 
kemiskinan. Peribadi mereka tidak punya apa-apa tetapi 
tiga suku dunia dalam tangan mereka. Ertinya jemaah dan 
masyarakat mereka kaya. Mereka miskin papa, tetapi 
kerana redhanya mereka, maka orang yang tidak tahu, 
menyangka mereka itu kaya-kaya belaka. Mereka puas, 
bahagia dan cukup dengan ALLAH dan Rasul. Kerana 
itulah mereka dapat menolak kekayaan peribadi, untuk 
diberi kepada masyarakat dan negara. Peluang untuk kaya 
yang ALLAH anugerahkan kepada mereka diserahkan 
untuk mengkayakan masyarakat, negara dan dunia Islam 
yang mereka cetuskan. Hasil pengorbanan itu, ALLAH 

telah ciptakan Syurga untuk mereka di Akhirat yang kekal 
abadi. 

Untuk meyakinkan ird, biar saya perturunkan seba- 
nyak-banyaknya ayat Quran dan Hadis yang menyebut 
keutamaan Akhirat daripada dunia. 

Rasulullah bersabda: 




Terjemahannya: Barang siapa mencintai dunia, nescaya 
membawa kepada binasa di Akhirat. Dan barang siapa 
mencintai Akhiratnya, nescaya beroleh keuntungan di 
dunia. M aka utamakan apa yang kekal, atas apa yang 
fana (lenyap binasa). 

(Riwayat Ahmad, Al Bazzur dan Afh Thabrani) 


Sabda Rasulullah lagi: 


O O ^ O - ^ ^ * o ^ ^ J ^ >■ ^ o ✓ o - 

i r*i f 1 Lo 

^ ,» o --- , »< > O X 

»-V I Lj JuJ I 


Teijemahannya: /\pa yang aku ketahui, jikalau kamu 

ketahui nescaya kamu akan tcrtawa sedikit dan me 
nangis banyak.. Pada kamu dunia sudah jadi hina dan 
kamu akan memilih A khirat. 

(Riwayat Afh Thabrani) 


Sabda Rasulullah lagi: 

L. J_L VI 3^1 LTjJI L. 

<ji ^ r ' >l> jii ^ 

Terjemahannya: Tidaklah dunia pada bandingan 

A khirat melainkan seumpama seseorang yang memasuk- 
kan anak jarinya ke dalam laut. M aka perhatikan berapa 
banyak yang lekat padanya? 

(Riwayat M uslim) 


Rasulullah juga bersabda: 

Ju^l LijJI ijlj* - 

Terjemahannya: Hai Fatimah! Teguklah kepahitan 
dunia, untuk mendepet kenikmatan abadi. 


Dan ALLAH SWT berfirman: 



Terjemahannya: Dan sesungguhnya Kampung Akhirat 
itulah kehidupan yang sebenarnya kalau mereka 
mengetahui. 

(At Ankabut: 64) 


ALLAH juga berfirman: 







Teijemahannya: Dan pasti kehidupan Akhirat lebih 
tinggi tingkatannya dan lebih besar keutamaannya. 

(Al Israk: 21) 


Firman-Nya lagi: 






Teijemahannya: Kampung Akhirat itu Kami berikan 
kepada mereka yang tidak hendakkan sanjungan tinggi 
dan fidak juga berbuat bencana di muka bumi. 

(Al Oasas: 83) 

ALLAH juga berfirman: 




" _ ■*} ss y £ 


Terjemahannya: Katakanlah, kesenangan dunia ini 
hanya sebentar saja. 

(An N isa': 77) 


Firman ALLAH lagi: 





Terjemahannya: Barang siapa yang ingin kepada 
keuntungan Hari Akhirat, Kami berikan tambahan 
kepada keuntungannya itu. Dan barang siapa yang 
ingin kepada keuntungan dunia ini, akan Kami berikan 
sebahagian keuntungan itu kepadanya tetapi dia tidak 
nempunyai bahagian lagi di Hari Akhirat. 

f/4sy Syura: 20) . 


Kemudian kita lihat pula bukti-bukti’atau hujah-hujah 
akal yang membenarkan bahawa Akhirat lebih utama dari 
dunia. 


A. NIKMAT 

Mula-mula kita bandingkan nikmat dunia dan Akhirat. 
1. Rumah 

Rumah yang kita idam-idamkan di dunia, paling besar 
mungkin sebesar Istana Raja Brunei yang ada 2000 buah 

bilik. Dibuatdari batu-bata dengan hiasan marmar dan 
beratap genting. Tetapi rumah di Akhirat yang ALLAH, 
sediakan untuk orang-orang yang bertaqwa ialah mahligai 
seluas langitdan bumi, dibuat daripada emas, permata, 
dinding berkilau-kilauan cahaya, atapnya intan berlian 
yang tidak terkata indahnya dan nikmat berada di; 
dalamnya. Di dunia, sebuah bandar itu adalah kepunyaan 
bersama tetapi di Akhirat, seorang sahaja memiliki 
berpuluh-puluh buah bandar. 

Peralatan-peralatan dalam rumah pula yang kita gila 
gilakan di dunia ialah katil empuk, kerusi empuk, tv 
mewah, peti ais dua pintu, langsir mahal, karpet tebal, 
pinggan mangkuk moden dan bermacam-macam lagi. 
Manakala di Akhirat, rumah dilengkapi dengan katil, 
permata, hiasan sutera halus buatan Akhirat, tilam gebu 
yang menenggelamkan badan dan lain-lainnya, yang 
sungguh indah dan mempesonakan. Sembilan puluh 
sembilan kali lebih canggih dari buatan dunia yang mudah 
rosak itu. 

Peralatan mewah di Akhirat tidak akan rosak dan 
musnah. Bahkan makin dipandang semakin cantik, 
semakin terasa nikmat. Sekali pandang lain cantiknya, dua 
kali pandang, lain pula cantiknya. Pandang kali ketiga, lain 
pula cantiknya. Demikianlah kalau 1001 kali pandang, 
maka 1001 kalilah pula cantiknya. Dan lagi, tidak akan 
jemu bila menggunakannya dan juga tidak akan rosak 
untuk selama-lamanya. Sedangkan perhiasan dunia itu 
baru setahun sudah jemu, masuk dua tahun sudah mulai 
rosak. 


2. Kenderaan 

Kenderaan dunia yang paling hebat ialah Mercedes, Puiero, 
BMW dan kapal terbang. Itu pun selalu accident dan rosak 

serta punah-ranah. Kenderaan Akhirat ialah apa saja yang 
kita ingini. Katalah kita teringat hendak naik kapal terbang, 
maka datanglah ia dengan sekelip mata sahaja. Bahkan 
sebenarnya niat sahaja, terus berada dalam kapal terbang 
itu, yang keadaannya sebesar dan secantik mana yang kita 
mahu. Terbanglah ia selaju mana yang kita mahu dan ke 
mana saja yang kita ingin tuju. Bergerak sendiri dan 
berhenti sendiri menurut kemahuan kita. Tidak ada bahaya 
apa-apa pun; semuanya indah dan lazat. Dan tidak akan 
rosak-rosak. 


3. Pakaian dan Perhiasan 

Pakaian dan perhiasan duniayang kita asyik-asyikkan itu 
cumalah kain biasa yang murah, bila dipakai terasa rimas 
dan panas. Lama-lama jemu. Makin lama semakin lusuh 
dan reput dan akhirnya jadi barang terbuang. Tetapi 
pakaian dan perhiasan yang ALLAH sediakan untuk 
orang-orang yang bertaqwa di Akhirat cukuplah indah, 
selesa digunakan, banyak, tidak menjemukan dan tidak 
rosak-rosak. 

Gelang, subang, rantai, anting-anting dan cincin yang 
bergemerlapan menghiasi seluruh tubuh. Bukan hanya satu 
dua sahaja tetapi sebanyak mana yang kita mahu akan 
diperolehi. Bila-bila masa sahaja boleh ditukar ganti dan 
tidak pula menjemukan. Tidak payah dicari-cari, niat saja 
sudah menjelma di depan mata. 

4. Kecantikan 

Wajah yang cantik sangat diingini oleh semua manusia. 
Sebab itu segala usaha dilakukan oleh mereka untuk 
mendapatkan wajah cantik. Sebab itu di dunia ini sengaja 
ALLAH tidak ramaikan orang-orang yang berwajah cantik. 
Hanya ada satu dua orang sahaja yang betul-betul cantik 

hinggakan mabuk-mabuk orang yang melihatnya. Tetapi 
di Akhirat, setiap orang bertaqwa dipercantikkan oleh 
ALLAH, 99 kali lebih cantik dari waktu hidup di dunia ini. 
Mereka juga dipermudakan hingga sentiasa muda dan 
sentiasa gadis. Tidak akan tua-tua untuk selama-lamanya. 


5. Makanan 

Di dunia ini makanan yang paling lazat, paling mahal 
sekalipun, kalau. selalu dimakan akan jemu juga. Rasanya 
juga tidak sedap lagi. Sebab rasa lazatnya itu sama sahaja 
antara suap yang pertama dengan suap yang terakhir. 
Kemudian, lagi banyak makan, lagi cepat ke jamban. Kita 
kalau boleh tidak ingin ke jamban. Tetapi hasil akhir dari 
makan makanan di dunia ini kita mesti ke jamban. Bukan 
main busuk pula, apa yang kita keluarkan dari perut kita 
itu. Yakni yang mula-mula kita masukkan ke mulut kita. 
Bila lapar kita makan lagi. Itulah dia nikmat dunia yang 
kita rindu-rindukan itu. Yang dari situ jugalah macam- 
macam penyakit datang menimpa. Antaranya kencing 
manis, bar-ah, darah tinggi dan sebagainya. 

Tetapi di Akhirat, kita tidak akan lapar-lapar. Sentiasa 
kenyang. Makanan yang kita makan tidak pernah 
menjemukan. Sebab rasanya berlainan. Suap mula-mula, 
sedapnya lain. Suap lagi, lain pula sedapnya. Demikian 
seterusnya. Maknanya kalau sebiji buah di Akhirat 
mempunyai sepuluh jenis rasa atau lebih dari itu. Jadi 
mana boleh timbul rasa jemu. 

Begitu juga dengan jenis-jenis makanan yang lain. 
Makanlah sebanyak mana pun tidak akan memudaratkan 
Tidak juga susah payah untuk ke jamban. Tidak ada najis 
yang busuk-busuk itu lagi. Semuanya sedap, baik, lazat 
dan indah-indah belaka. 

Maka kalau begitu mengapa kita tidak inginkan nikmat 

Akhirat yang 99 kali lebih hebat dari nikmat dunia. 
Sedangkan nikmat dunia yang tidak ada harga itu pun kita 
rebut-rebut, kita buru-buru dan gila-gilakan. Hingga kita 
sanggup berkorban berhabis-habisan untuk memiliki dunia 
yang menipu itu. Mustahil kita tidak rindukan Syurga itu 
kalau kita benar-benar meyakininya. 


B. AZAB 

Kalau nisbah nikmat dunia Akhirat ialah 1:99 maka 
azab pula nisbahnya 1:70. Kita buat contoh: 

1. Penjara 

Penjara dunia dibuat daripada bahan-bahan biasa seperti 
bangunan-bangunan lain juga. Makanannya masih 
makanan yang mengenyangkan. Azabnya tidak sampai 
menggugurkan kulitdan tulang-tulang mangsanya. Tetapi 
itu pun kita sudah cukup ngeri dibuatnya. Apatah lagi 
kalau penjara Akhirat. la dibuat daripada api yang 70 kali 
lebih panas daripada api dunia. Api dunia pun kita tidak. 
boleh pegang, apalagi api Neraka. Kita berada dalam 
rumah api yang dindingnya api, bumbungnya api, 
lantainya api, makanannya api, minumannya juga api, 
pakaiannya api, bantalnya api dan segala-galanya adalah 
api. 


2. Miskin. 

Kita cukup takut miskin di dunia. Sedangkan orang miskin 
itu masih ada rumah, ada makanan dan ada tempat 
mengadu. Cuma tidak berlebih. Cukup-cukup sahaja. Pun 
kita sudah takut sekali. Mengapa kita tidak takut dengan 

kemiskinan di Akhirat yang maha dahsyat itu. Tidak ada 
ruang Akhirat untuk orang yang berdosa melainkan dalam’ 
kawah api Neraka. Dalam kita meronta-ronta kesakitan 
dan kelaparan, tidak ada seorang pun yang peduli. 

3. Sakit 

Di dunia terlalu banyak hospital untuk mengubat sakit- 
sakit ringan apalagi sakit berat. Sebab orang cukup takut 
dengan sebarang penyakit. Patutnya orang cukup berhati- 
hati dengan sakit di Akhirat. Kerana di sana tidak ada 
hospital lagi sedangkan sakitnya maha dahsyat dari 
sebarang sakit di dunia ird. 


4. Panas 

Selain daripada panas api Neraka, yang 70 kali ganda dari 
panas api dunia, panas matahari juga sangat dahsyatnya 
sewaktu kita masih di Padang Mahsyar. Matahari yang 
begitu jauh dari kita itu pun kita tidak tahan teriknya yang 
membahang dan membakar, apalagilah kalau ianya 
didekatkan sejengkal dengan kepala kita. Bayangkanlah. 

5. Jatuh 

Di dunia kita cukup ngeri kalau kapal terbang yang kita 
naiki atau lain-lain kenderaan itu jatuh accident. Kerana ia 
boleh bawa mati. Tetapi ingatlah bahawa kiranya kita 
terjatuh ke Neraka, 70 tahun baru kita akan sampai ke 
dasarnya. Relakah kita untuk selama 70 tahun berpusing- 
pusing dan tunggang terbalik di mulut kawah api Neraka, 
sebelum terjunam ke dasarnya? Sedangkan untuk 

dihumban ke dalam laut selama satu jam pun kita tidak 
upaya menahannya. 

jUI 'o- W 

Terjemahannya: Ya ALLAH sdamatkan kami dari api 

N eraka, 

Jadi sekarang, sesudah melihat nikmatnya Syurga dan 
dahsyatnya Neraka di Akhirat dibandingkan dengan indah 
dan susahnya dunia, mana yang mesti kita utamakan? 
Rindukan Syurga dunia atau Syurga Akhirat? Gerunkan 
Neraka dunia atau Neraka Akhirat? 

Katalah bahawa sepatutnya Akhiratlah yang utama 
dan diutamakan. Dunia rasanya cukup kecil untuk terlalu 
dibimbangkan. Bandingannya mana boleh di'5050'kan? 
Katalah kita hendak beli sebuah rumah teres dan sebuah 
rumah banglo mewah. Samakah peruntukan kepada ke 
dua-dua rumah tersebut? 50-50 ke? Kalau 50-50, ertinya 
kita tidak akan dapat salah satu darinya. Begitulah antara 
dunia dan Akhirat. Mustahil kita '50-50'kan kalau kita 
jujur. Sebab Akhirat terlalu jauh bezanya dengan dunia. 
Sebab itulah ALLAH SWT di dalam kitab-Nya, sering 
membawa ki ta meliha t-lihat a tau menginga t-inga tkan 
Akhirat, sekalipun di dalam ayat-ayat yang membincang- 
kan hal-hal dunia. Apalagilah dalam ayat-ayat yang 
khusus tentang Akhirat. Lihatlah contoh-contoh tirman 
ALLAH ini: 



Terjemahannya: Makanlah dan minumlah tetapi 
jangan mdampau (membazir). Sesungguhnya ALLAH 
tidak suka orang yang membazir. 

(Al ‘A raf; 31) 

> T- ? 4-i 

JjZm 1I j^ASjj 




Terjemahannya: M aka berjalanlah di pĕosok dunia 
dan makanlah daripada rezeki-rezeki kurniaan-Nya 
kerana kepada-Nya kamu akan kembali, 

(Al M ulk: 15) 


' -i . 

Ir^ 'J t-ir ^' <4 cAd ' 


Terjemahannya: D/ antara s/Tat M ukmin itu ialah 
mengorbankan hartanya di waktu senang dan susah. 

(A li Imran: 134) 




Terjemahannya: Nikahilah mana-mana perempuan 
yang baik pada (pandangan) kamu. 

(An N isa 3) 


Semua ayat di atas adalah perintah-perintah yang 
harus hukumnya. Yakni boleh dibuat dan boleh juga 
ditinggalkan. Memang urusan duniawi, harus sahaja 
hukumnya. Boleh makan, boleh tidak. Boleh berjalan-jalan, 
boleh juga tidak. Boleh nikah dan boleh tidak. Tetapi 
dalam soal-soal itu pun ALLAH tetap mengingatkan 
akibatnya di Akhirat. ALLAH kata boleh makan tetapi 
jangan membazir. Boleh berjalan-jalan tetapi jangan lalai 
hingga membuat maksiat. Boleh nikah tetapi dengan 
perempuan yang baik-baik. Supaya dia tidak jadi isteri 
yang derhaka. ALLAH tetap ingatkan bahawa sifat-sifat 
jahat dan buruk di dunia itu akan membawa kerugian di 
Akhirat. 

Kalau tidak untuk Akhirat, tentu tiada sebab mengapa 
ALLAH mahu larang pembaziran, maksiat dan lain-lain 
kemungkaran itu. Supaya urusan-urusan dunia pun kita 
dapat jadikan Akhirat. Apalagilah urusan Akhirat, ALLAH 
memang wajibkan. 'Ertinya sangat penting dan memang 
iinggi nilainya. Lihat pula firman-firman ALLAH tentang 
urusan Akhirat: 

Terjemahannya: Takutlah kepada ALLAH dengun 
sebenur-benur tukut. 

(Ali Imran: 102 

Perintah takut ini adalah wajib. Wajib takut dengan 
ALLAH. Tetapi bukan wajib sahaja. Bahkan dalam wajib, 
ada wajib kedua iaitu takut itu hendaklah sungguh- 
sungguh, bukan takut main-main. Wajib takut dan wajib 
sungguh-sungguh takut. 

<4 'j 

Terjemahannya: Berjuanglah untuk ,ALLAH dengan 
sebenur-benur berjuang. 

(Al Huj: 78) 

Perintah ini juga wajib. Ini juga urusan Akhirat. Wajib 
berjuang dan wajib bersungguh-sungguh. Dalam wajib ada 
wajib lagi. Yakni wajib berjuang bersungguh-sungguh. 
Maknanya, urusan Akhirat memang kena buat dengan 
serius manakala urusan dunia boleh buat dan boleh tidak. 

Atas dasar itulah maka saya mengatakan bahawa 
Rasulullah bermaksud dalam sabdanya itu, supaya kita 
buat kerja dunia jangan lebih daripada keperluan duniawi 
kita. Jangan pula kurang dari keperluan. Dan dengan 

Akhirat pulajangan kurang daripada keperluan Akhirat 
yang maha hebat itu. Dan jangan pula berlebihan sampai 
langsung tidak ambil keperluan duniawi atau langsung 
tidak membangunkan dunia untuk mencipta tamadun 
dunia Islam. 

Untuk dunia, kesederhanaannya ialah 1%. Jangan 
lebih dan jangan kurang. Untuk Akhimt 99%, jangan lebih 
dan jangan kurang. Itulah sederhana ikut keperluan 
namanya. Kita ambil dunia 1% sahaja, selebihnya 99% kita 
gunakan untuk Akhirat. Saya tidak bermaksud supaya 
dunia tidak dipedulikan. Tetapi diurus dengan sebaik- 
baiknya. Bukan untuk kepentingan peribadi dan duniawi 
tetapi untuk Akhirat. 

5 

Contob Kehidupan Yang 
Mengutamakan Akhirat 



RAHSIA kejayaan Rasulullah SAW, Khulafa ur Rasyidin 
dan sekalian salafussoleh dapat memerintah dan 
memajukan tiga perempat dunia dengan jayanya ialah 
kerana mereka-cintakan Akhirat lebih dari cintakan dunia. 

Kerana memberi tumpuan yang serius kepada 
Akhiratlah maka mereka dapat menundukkan dunia. Dan 
kalaulah mereka tidak dapat mengu tamakan Akhira t 
daripada dunia, nescaya mereka pun senasib dengan kita. 
Yakni bukan sahaja mereka tidak dapat menegakkan 
empayar, perintah satu negara pun tidak akan berjaya. Satu 
negeri pun gagal. Bahkan memerintah satu kampung pun 
tidak upaya. Kalau masalah dalam rumah pun tidak boleh 
diatasi, tidak selesai-selesai, apa lojiknya kita boleh 
selesaikan masalah yang lebih besar dari itu. 

Sekali lagi saya katakan, berjayanya Rasulullah SAW 
dan para Sahabat menglslamkan dunia adalah kerana 
mereka serius dalam menguruskan Akhirat. Proses itu 
berlaku begini: 

Apabila yang diutamakan itu Akhirat, maka mereka 
tidak mengambil kepentingan-kepentingan duniawi untuk 
peribadi, keluarga dan klik-klik mereka. Sebab orang yang 
sangat memikirkan nasib di Akhirat, mereka sangat takut 
pada Hari Hisab di Padang Mahsyar nanti. Hari peng- 
gelidahan lahir batin oleh polis-polis Akhirat, iaitu para 
malaikat, terhadap setiap orang manusia tanpa kecuali. 

Yang mana pada hari itu, orang-orang kaya di dunia, yang 
menimbunkan kekayaan yang halal untuk diri dan keluar- 
ganya sahaja, akan tertahan lama di border. Manakala yang 
kumpul kekayaan secara haram, terus terjun ke Neraka. 
Sementara orang miskin terutamanya yang miskinnya itu 
disengajakan kerana harta bendanya digunakan untuk 
khidmat masyarakat, untuk jihad fisabilillah, untuk 
ALLAH dan Rasul, untuk pembangunan-pembangunan 
material demi tertegaknya tamadun Islam yang canggih, 
maka ia akan dibebaskan dengan mudah, untuk pergi ke 
Syurga. Dalam Hadis, Rasulullah ada berkata: 


Lp Aj 9 jl I ^J^«3 I 9 I ^J*>- Ai 

Terjemahannya: Orang miskin itu dkan masuk ke 
Syurga 500 tahun sebelum orang kaya. 

(Riwuyat At Tarmizi) 


Atas dasar itulah Rasulullah SAW dan para Sahabat 
sangat merebut peluang ini. Mereka meminta agar mereka 
tetap dapat hidup seperti orang miskin, sekalipun mereka 
diberi seluruh kekayaan dunia. Sebab itu di waktu 3/4 
dunia sudah ada dalam tangan, mereka masih tetap dapat 
zuhud lagi dengan dunia. Dan dengan sebab itulah mereka 
dapat memerintah dengan jayanya. 

Apabila setiap individu sanggup hidup macam orang 
miskin, kerana kckayaan mereka itu dikorbankan untuk 
kepentingan masyarakat, demi membangunkan hukurn 
ALLAH, maka hasilnya masyarakat dapat melahirkan 
banyak projek pembangunan seperti sekolah, hospital, 
kilang-kilang dan lain-lain lagi. Dalam pada itu kerajaan 
yang adil pula akan menggunakan wang negara untuk 
projek-projek pembangunan masyarakat yang semua itu 
akan memberi kemudahan pada rakyat. Maka rakyat akan 
mendapat keselesaan hidup serta kemudahan-kemudahan 
yang diperlukan. Jadilah negara itu penuh dengan 

pembangunan-pembangunan kepunyaan umat Islam dan 
rakyatnya hidup aman makmur. Proses inilah yang 
membawa kepada terbangunnya negara yang ALLAH 
kehendaki, iaitu: 


Terjemahannya: Negara yang aman mdkmur dun 
mendupufkeampunan ALLAH. 

(Saba: 15) 

Tanpa proses ini, negara dan masyarakat akan dikuasai 
oleh orang lain, dan rakyat hidup susah. Sebaliknya orang 
yang memerintah hidup senang-lenang. Keadaan ini boleh 
dilihat di Malaysia dan lain-lain negara umat Islam di 
seluruh dunia. Yang mana ekonomi negara dan masyara-. 
kat berada dalam tangan bangsa asing. Perojek-projek eko- 
nomi yang besar-besar berada dalam tangan orang luar 
atau beberapa orang kapitalis Melayu, Cina dan India. 
Rakyat hidup ala kadar. Pemerintah hidup kaya-raya. 
Wakil rakyat pun lebih kaya dari sebelumnya. Yang mis- 
kin terlalu miskin. Yang kaya terlalu kaya. Keadilan yang 
sebenar tidak wujud. Keamanan yang sebenar tidak jadi 
realiti. Kemakmuran yang sebenar tidak terasa. Keampun- 
an dari ALLAH tidak diperolehi hasilnya. Akhirnya di 
Akhirat masuk Neraka. 

Sebab itu Islam meminta umatnya agar berjuang dan 
berkorban. Yang mana dengan kaedah itu, sistem ekonomi 
kapitalis akan terbunuh dengan sendirinya. Sayidina 
Abdlll Rahman bin Auf berjaya menghalau kapitalis 

Yahudi dari Madinah, sekaligus membunuh sistem 

kapitalis itu, bukan dengan pergaduhan dan peperangan. 
Tetapi dengan membangunkan sistem ekonomi Islam di 
sebelah sistem kapitalis. Bila masyarakat memilih sistem 
Islam, dengan sendirinya sistem kapitalis terbunuh. 

Dalam masyarakat yang mengamalkan cara hidup 
Islam, kemasukan wang kepada negara dan masyarakat 
cukup besar. Sebab pemerintah tidak ambil wang negara 
lebih dari keperluan. Mereka cuma ambil maasy yakni 
mengikut keperluan. Selebihnya untuk negara dan rakyat. 
Ini yang dapat dibuat oleh Rasulullah dan para Sahabat. 
Orang-orang kaya pula sangat kuat berkorban. Maka 
semua wang yang terkumpul digunakan untuk mem- 
bangunkan kilang-kilang, perniagaan-perniagaan dan 
macam-macam perusahaan untuk rakyat. Sebab itu rakyat 
dapat hidup senang. Mungkin lebih senang dari pemim- 
pin-pemimpin dan orang-orang besar mereka. Sebab itu 
masyarakat tidak buat masalah lagi. Dan jadilah negara itu 
negara yang benar-benar aman dan makmur. 

Tetapi manaada kerajaan yang mampu mengorbankan 
kekayaan mereka untuk rakyat. Hampir semua pemimpin 
yang naik, menjadi lebih kaya dari sebelumnya, samaada 
dirancang atau tidak. Sebab dunia itu penipu, kata 
ALLAH. Pemimpin yang bercita-cita hendak menegakkan 
Islam pun dapat ditipunya. Apalagilah yang memang 
bercita-cita untuk dapatkan dunia. Lagi hebatlah 
tipuannya. 

Oleh itu mari kita kaji semula cara hidup Rasulullah 
SAW dan salatussoleh supaya kita benar-benar terdidik 
dan cukup kuat untuk menghadapi dunia ini. Moga-moga 
kita selamat sebagaimana selamatnya Rasulullah dan para 
Sahabat dalam menghadapi dan menguruskan dunia ini. 

Sikap mereka terhadap urusan dunia: 

1. Rumah 

Kalaulah Rasulullah SAW mahu, rumahnya boleh 
mengalahkan semua rumah raja-raja di dunia. Sebab 
baginda dengan doa sahaja boleh dapat apa yang 
dimahunya. Pasir pun boleh jadi emas. Gunung Uhud 

pernah batukar menjadi emas hasil doa Rasulullah. Tetapi 
semua itu ditolaknya. Bila Rasulullah SAW tolak dunia, 
jangan kita kata, "Dia Nabi, bolehlah!" 

Baginda menolak itu bukan kerana dia Nabi. Yang 
mana kalau bukan Nabi, bolehlah baginda mengambilnya. 
Bukan begitu! Rasul itu contoh kita dalam segala hal. 
Rasulullah SAW menolak kekayaan adalah kerana baginda 
tidak mahu umatnya mengambil kekayaan untuk peribadi 
dan duniawi. Itulah maksudnya. Sekalipun baginda Rasul 
kekasih ALLAH, apa saja baginda boleh dapat, tetapi 
baginda tetap mahu hidup macam hamba. Itulah sikap 
pemimpin sejati. Yang boleh pun, tidak diambil, apalagi 
yang tak boleh. Sebab itu rumahnya betul-betul macam 
rumah seorang hamba kecil, sempit, berbumbung rendah, 
dibuatdari tanah dan pintunya dari kain guni. 


2. Tempat tidur 

Alas tidur Rasulullah SAW cumalah anyaman tikar daun 
kurma (macam tikar mengkuang). Bila bangun, berbekas 
urat-urat daun anyaman pada badan baginda yang mulia 
itu. Kebesaran baginda sebagai pemimpin dunia, yang 
namanya sampai hari ini dilaungkan di segenap pelosok 
dunia, di surau dan masjid, terkenal dan dicintai oleh 
dunia, tidak pun menghalang baginda untuk terus hidup 
seperti hamba yang lemah dan hina. Walhal kita baru jadi 
kerani sudah mahu bergaya, lagak macam tuan. Sudah 
rasatidak layak hendak menjadi hamba. Apalagilah tuan- 
tuan besar kita itu. Memang takkan sudilah untuk 
mencemar kemuliaan seperti seorang hamba yang lemah 
lagi hina di sisi Tuhannya. 

3. Makan dan makanan 

Rasulullah memanglah makan. Tetapi seringkali juga 
baginda berlapar. Terutnya pemah diikat dengan batu 
untuk menahan kelaparan. Kerana makanannya diberikan 
pada orang lain. Apabila baginda makan, yakni makan 
hanya bila lapar dan berhenti makan sebelum kenyang, 
seringnya makanan baginda cuma susu, air dan kurma. 

Kiranya ada berlebih, baginda tidak buang. Pantang 
Rasulullah menghina pemberian ALLAH sekalipun sekecil- 
kecil barang. Baginda sangat sayang dan menjaga rezeki 
yang ALLAH kumiakan. Sebab itu kalau berlebih, cepat- 
cepat dihantar ke rumah jiran yang perlu untuk 
dihabiskan. Baginda tidak menyimpan makanan di malam 
hari. Hidupnya bagaikan kais pagi makan pagi, kais petang 
makan petang. 

Makan pula betul-betul macam hamba. Macam orang 
susah makan. Iaitu baki-baki kuah dan makanan dalam 
bekas makannya dijilat hingga hcin, disapu bersih. Siti 
Fatimah Az Zahra puteri Rasulullah SAW, sangat kenal 
bekas makan Rasulullah kerana katanya begitu hcin seolah- 
olah sudah berbasuh. Serbuk-serbuk makanan dikutip, 
kuah yang tumpah disapu dengan jari dan dijilatnya. Dan 
baginda tidak akan makan seorang diri, mesti secara 
jemaah. 


4. Pakai dan Pakaian 

Rasulullah SAW cuma ada sedikit pakaian. Itu pun jenis 
pakaian orang susah. Sesekali baginda pakai juga pakaian 
mahal yang dihadiahkan orang, bukan hasil usahanya 
sendiri. Baginda memakainya kerana menghormati 
pemberian hadiah dari orang itu. Tetapi lazimnya 

pakaiannya yang cantik, kemas dan bersih serta wangi itu 
adalah jenis pakaian murah. 


5. Kenderaan 

Sebagai hamba, bagindatidak rasa jijik untuk naik keldai. 
Tetapi baginda juga berkuda dan naik unta sesuai dengan 
keperluan perjalanan. Sementelahan pula, keperluan 
perhubungan yang jauh serta peruntukan-peruntukan 
perjuangan memang memerlukan kenderaan yang agak 
canggih. Misalnya, baginda menunggang kuda Sambrani, 
seekor kuda yang dihadiahkan kepadanya. 


6. Harta Benda dan Wang Ringgit 

Rasulullah SAW asalnya kaya dan berada. Kerana seluruh 
kekayaan isterinya Siti Khadijah diserahkan padanya. 
Tetapi sewaktu wafat, baginda tidak meninggalkan apa- 
apa harta dan Wang ringgit. Ertinya kekayaannya bukan 
untuk tumpuk harta dan simpan harta. Semuanya telah 
dikorbankan untuk jihad fisabiIi11ah sebagai sumber 
pembangunan ummah. 

Bila sudah berkorban sampai begitu sekali, apa jaminan 
masa depan anak-anak yang ditinggalkan? Persoalan ini 
tidak timbul sama sekali. Sebab setiap anggota masyarakat 
tentu mendapat pembelaan dari masyarakat yang beriman. 
laitu dari kerajaan dan masyarakat yang memerintah, 
menjaga dan mengawal anak buahnya dengan penuh kasih 
sayang dan tanggungjawab; yang cintakan ALLAH dan 
Akhirat lebih dari cintakan dunia dan segala kesenangan 
di dalamnya. Siapa yang hidup dalamjemaah Islam atau 
negara Islam pasti terbela. Dunia dan Akhirat. Bukan dunia 
sahaja dan bukan Akhirat sahaja. 

Begitulah sikap Rasulullah terhadap dunia. Baginda 
seolah-olah tidak peduli sangat dengan urusan dunianya. 
Yakni rumahnya, pakaian, makan minum, tidur baring dan 
lain-lain urusan duniawi dan peribadi. Tetapi untuk 
Akhirat, baginda sangat serius. Bagindatidak main-main. 
Baginda sangat ambil berat dan bersungguh-sungguh. 
Marilah kita lihat buktinya: 


1. Perjuangan 


Saya letakkan perjuangan sebagai perkara pertama dalam 
kerja-kerja Akhirat yang Rasulullah lakukan. Tujuan saya 
ialah untuk menarik perhatian pembaca tentang penting- 
nya perjuangan ini. Di samping untuk menyatakan bahawa 
ia bukan urusan dunia tetapi adalah urusan Akhirat. Yang 
mana selama ini ramai menganggap perjuangan itu tidak 
penting dan merupakan kerja-kerja duniawi, bukan 
Ukhrawi. 


Rasulullah SAW berjuang sepanjang umurnya. 
Berjuang untuk menegakkan kalimah ALLAH di muka 
bumi. Dengan kata lain, berjuang untuk meng-lslamkan 
dunia. Bahkan perjuangan itu menjadi cita-cita hidup 
matinya. Dan untuk itulah baginda dilantik jadi nabi dan 
Rasul. Sebab itu baginda sungguh serius dalam 
perjuangan. Demi menegakkan perintah ALLAH, baginda 
sanggup hadapi apa saja risiko. Sekalipun mati. Rasulullah 
pernah bertegas dengan bapa saudaranya: 


- '' • • ' • " • * .. ' " * 1 “ ** i' i i' 

Terjemahannya: Demi Allah wahai bapa saudaraku, 
sekulipun mereku meletukkun matahari di tangan 

kananku dan bulan di tangan kiriku supaya aku 
meninggalkan urusan ini nescaya aku tidak akan ting- 
galkannya, sehingga ALLAH memberi keputusannya. 

Umur baginda habis untuk perjuangan. Harta benda 
habis untuk itu. Tenaga, tikiran, jiwa raga semuanya untuk 
jihad fisabilillah. Baginda jadi miskin, dihina, diburu, 
dikgar, diundang ke medan perang dan hampir-hampir 
mati ditetak. Semuanya dihadapi semata-mata mahu 
memperkenalkan ALLAH pada dunia serta menegakkan 
syariat-Nya. Begitulah bersungguh-sungguhnya baginda 
Rasulullah SAW dalam berjuang. 


2. Mendidik 

Usaha ini adalah satu dari cabang perjuangan yang 
penting. la juga urusan Akhirat. Rasulullah SAW siang 
malam, pagi petang, atau di mana saja, sentiasa mendidik 
umatnya. Tidak minta upah dan tidak cari kepentingan. 
Baginda lakukan itu semata-mata kerana sayangkan umat, 
agar mereka selamat dunia Akhirat. Baginda sangat serius 
menasihati, menegur, memandu dan menunjuk ajar siapa 
saja tanpa mengira pangkat atau darjat. Baginda pergi ke 
pasar, pergi keTaif, pergi kemana-mana sahaja, sekalipun 
di atas unta, untuk menyampaikan mesej llahi pada 
manusia. Hingga waktu sakit tenat dan hampir wafat pun 
baginda masih bercakap tentang nasib umat. 


3: Berkorban 

Perjuangan dan pendidikan tidak akan berjalan baik tanpa 
pengorbanan. Sebab itu Rasulullah sangat serius berkorban. 
Korban wang ringgit, harta benda, masa, tenaga, fikiran 
dan segala-galanya. Baginda pergi ke medan perang, di 

baris hadapan. Baginda ikut sama mengorek parit dan 
mengangkat batu dalam Perang Khandak. Baginda hidup 
bersama fakir miskin, janda dan anak yatim untuk menjadi 
pembela pada orang-orang susah itu. Bila dapat harta 
rampasan perang, baginda dahulukan ahli suffah dan 
masyarakat lainnya. Diri dan keluarga tidak dapat apa-apa. 
Orang berhutang, bagindalah yang membayar. Kalau ada 
masakan, mesti dihulurkan pada jiran, sekalipun kaki 
kambing. Pendeknya, untuk keselamatan ummah, baginda 
yang menanggung susah dan payahnya. 

4. Akhlak 

Baginda sangat serius menjaga akhlaknya. Ini juga soal 
Akhirat. Baginda memiliki akhlak yang agung, kata 
ALLAH. Ertinya ALLAH pun kagum dan memuji 
keupayaan Rasul-Nya dalam melayani ALLAH dan 
hamba-hamba ALLAH, dengan sebaik-baik akhlak. Kita 
lihat tiga contoh yang memperlihatkan agungnya akhlak 
Rasulullah: 

a. Pemaaf 

i. Ada seorang perempuan tua Yahudi yang se- 
lalu menyusahkan Rasulullah di perjalanan. Yakni 
dengan menabur duri dan najis di jalan yang dila- 
lui oleh Rasulullah bila pergi berdakwah. Si tua itu 
sangat bena dengan Rasulullah. Tetapi satu hari 
ketika ia jatuh sakit, satu-satunya orang yang da- 
tang ziarah beliau ialah Rasulullah. Alangkah 
pemaafnya baginda. Bukan sahaja diziarah tetapi 
dicarikan ubat. Hingga di atas akhlak yang luar 
biasa itu, perempuan tua itu akhirnya memeluk 
Islam. 

ii. Satu hari Rasulullah berjalan dengan mema- 

kai baju Arab Najran. Tiba-tiba seorang Arab 
Badwi menarik baju itu dan meminta diberikan ke- 
padanya. Hampir-hampir luka leher Rasulullah ke- 
rana tarikan tersebut. Tetapi baginda memaatkan 
si Badwi tersebut. Bahkan baju itu dibuka dan di- 
hadiahkan kepada si Badwi tadi. 


b. Kasih Sayang 

Kalau duatiga hari Rasulullah tidak nampak salah 
seorang Sahabatnya atau tidak bertemu, nescaya akan 
ditanya dan dicari oleh baginda. Bagindalah yang akan 
ziarah ke rumah Sahabat tanpa rasa sombong. Baginda 
makan, sembah yang, dan duduk sama-sama dengan 
para Sahabat. Satu hari, ketika sedang mengadap 
hidangan makanan, datang seorang tua yang berkudis, 
hitam legam kulitnya, buruk rupanya dan berair pula 
kudisnya, datang meminta makanan. Rasulullah tanpa 
jijik dan dengan penuh tawadhuk, memegang tangan 
orang itu, dibawa ke sebelahnya untuk makan 
bersama-sama. Masya-ALLAH, agungnya akhlakmu ya 
Rasulullah. 


clbadah 

Perkara ini memanglah perkara Akhirat. Yang pada 
sesetengah orang Islam telah 'diduniakan' juga, untuk 
mencari untung dunia. Rasulullah telah menunjukkan 
ibadah yang terbaik dan terbanyak. Tetapi ingat, hal itu 
bukan khusus untuknya sebagai Nabi. Rasulullah 
mencontohkan ibadah untuk kita ikuti jejak langkah- 
nya. 

Rasulullah sembahyang sunatterlalu banyak. Adakala 
semalaman tidak tidur hingga bengkak-bengkak kakinya. 

Ertinya beribu-ribu rakaat baginda dapat rukuk dan sujud 
untuk Tuhan dalam menyatakan syukur dan kehambaan 
yang setinggi-tingginya. 

Puasa juga banyak. Sehari puasa, sehari pula makan. 
Begitulah digilir-gilirkan. Tentang zikir, bukan sahaja 
waktu jaga, dalam tidur pun baginda berzikir. Baginda 
adalah 'Al Quran bergerak'. Ertinya Al Quran bukan sahaja 
dihatal bahkan dijadikan panduan seluruh hidupnya. 

Melihat kepada ciri-ciri ini, benarlah dia Nabi kekasih 
ALLAH. Yang sangat cintakan ALLAH dan Akhirat. 
Hatinya tidak terpaut sedikit pun pada dunia. Maka 
marilah kita letakkan kasih dan rindu padanya. Ini adalah 
kerana terlalu besar jasanya pada kita b^L J* j- 

Setelah menyaksikan bagaimana sikap Rasulullah 
SAW terhadap dunia dan juga terhadap Akhirat, bolehlah 
kita simpulkan bahawa nisbah dunia Akhirat bukan fifty- 
fifty (50:50). Sebaliknya ialah 1:99. 

Untuk dunia satu peratus sahaja. Untuk Akhirat 99 
peratus. Kesederhanaan atau keseimbangan tenaga kerja 
untuk dunia ialah satu. Manakala kesederhanaan atau 
keseimbangan tenaga kerja untuk Akhirat ialah 99. Baru- 
lah sesuai dengan darjat dan nilai masing-masing. Itulah 
kesei mbangan dalam Islam. Itulah ukuran yang tepat, bi- 
jak, lahir dari fikiran yang luas dan matang. Sesiapa yang 
masih mahu menyamakan kerja untuk dunia dengan 
keperluan untuk Akhirat, 50-50, itu datangnya dari nafsu 
yang jahat dan fikiran yang sempit. Bukan sahaja orang 
dewasa, kanak-kanak pun akan hairan dan mentertawa- 
kannya. Tersesat dalam berTikir! Jahil dalam menilai du- 
nia dan Akhirat. 

Bila Islam meletakkan nisbah dunia Akhirat 1:99, 
jangan kita anggap umat Islam mesti tinggal dunia. 
Sebaliknya kerana diuntukkan kepada Akhirat 99 itulah 
maka dunia dapat dibangunkan dengan keadaannya yang 

aman dan wujud masyarakat yang kaya-raya. Hingga 
semua orang dapat merasa nikmat hidup termasuk orang 
kafir. Sebaliknya kalau dunia 99, Akhirat 1, akan terjadilah 
macam hari ini. Yakni individu kaya tetapi masyarakat 
miskin dan Islam tidak dapat ditegakkan. 



6 

Rahsia Terbangunnya 
Tamadun Ummah 



KONSEP 50-50 (fifty-fifty) yang diamalkan dalam kehidup- 
an umat Islam kini, ternyata telah gagal untuk menjadikan 
umat Islam satu bangsa yang gagah. Konsep menyamakan 
dunia dan Akhirat yang dipertahankan itu bukan saja tidak 
boleh mengangkat ummah ke tangga kejayaan, malah 1001 
macam masalah yang timbul dalam masyarakat pun tidak 
mampu diselesaikan. Pegangan kepada konsep fifty-fiffy 
nampaknya telah menjunamkan kita kepada kebinasaan 
yang amat memalukan. Lalu, untuk keluar dari kesilapan 
ini, kita mesti mencari satu pengertian dan kaedah baru 
dalam soal corak hidup kita dunia dan Akhirat. 

Kalau selama ini kita memburu kemajuan dan kgaya- 
an duniawi, sedangkan yang diburu tidak juga dapat- 
dapat, maka tentu kita kena cari jalan lain untuk men- 
dapatkan apa yang dikejar-kejarkan itu. Seperti seorang 
yang memburu bayang-bayang sendiri, tidak pernah da- 
pat-dapat. Maka supaya bayang-bayang itu dapat dikuasai- 
nya, dia kena bertindak lari dari bayang-bayang itu. Yakni 
mengalih hala perjalanannya sebanyak 180darjah, hingga 
arah yang baru ini bertentangan sungguh dengan yang 
awal. Maka akan terjadilah hal di mana bayang-bayang itu 
pula yang akan memburunya untuk mendapatkannya. 
Inilah yang selalu disebut-sebut oleh ulama-ulama yang 
mata hatinya tajam atau ulama-ulama Akhirat. Kalau kita 
buru dunia, dunia akan lari dari kita. Tetapi kalau kita 

kita. Tetapi kalau kita buru Akhirat, nanti dunia 

mengikut kita. 

Sudah lama kita melupakan Akhirat kerana inginkan 
dunia. Tetapi nyata dunia tidak dapat, Akhirat pun 
terlepas. Maka mari kita utamakan Akhirat, moga-moga 
dunia akan terkait sama. Ini terbukti berlaku pada generasi 
salatussoleh, yang berjaya menawan dunia sewaktu dalam 
perjalanan mereka menuju keAkhirat. 

Hidup mereka diniatkan untuk ALLAH dan Akhirat. 
Dunia dijadikan alat untuk mencapai matlamat tadi. Bila 
dunia diambil sebagai alat dan bukannya matlamat, 
hasilnya ialah dunia dapat dibolot sebanyak-banyaknya 
dan terbangun segala hukum-hakam ALLAH serta terbina 
satu tamadun yang luar biasa. 

Itulah bukti sejarah yang tidak boleh diragu-ragukan 
lagi. Kiranya benar kita mahu menjadi bangsa yang gagah, 
bertamadun dan berjaya menawan kembali dunia ini dari 
tangan orang-orang kafir, kita mesti jejaki perjalanan 
sejarah itu. Kita tidak akan rugi bahkan kita akan dapat 
untung besar. Kita seolah-olah seorang pengail yang dapat 
menangkap seekor ikan besar, hasil mengorbankan seekor 
ikan keal sebagai umpannya. 

Umat Islam mesti mengambil 1% sahaja dunia untuk 
dirinya. Manakala 99% ialah untuk Akhirat. Dunia yang 
dimaksudkan ialah hartanya, wangnya, tenaganya, Hkiran- 
nya, masanya dan jawatan serta apa-apa juga kuasa yang 
lain. Semuanya itu diniatkan untuk jihad tisabilillah, 
kecuali 1% darinya untuk diri dan duniawi. Contohnya, 
kita ada duit $10. Maka $1 sahaja untuk keperluan kita, 
selebihnya ialah untuk masyarakat. Yakni niatkan kerana 
ALLAH sebagai simpanan Akhirat. 

Contoh lain, katalah kita ada masa lapang lima jam 
dalam sehari. Maka satu jam sahaja untuk diri, keluarga 

dan lain-lain lagi. Manakala empat jam lagi adalah untuk 
buat kerja-kerja masyarakat, perjuangan di jalan ALLAH, 
hablumminannas dan hablumminallah. Demikianlah juga 
dengan perkara-perkara yang lain. 

Dengan kata-kata lain, untuk dunia 1%, untuk Akhirat 
99%. Satu peratus kita guna untuk buat kerja-kerja duniawi 
yang halal manakala 99%daripada milik kita di dunia ini 
kita korbankan untuktujuan ibadah kepadaALLAH SWT. 
Yang faedah dari pengorbanan kita itu, akan diperolehi 
oleh masyarakat dan negara. Pahalanya dapat pada kita. 
Pembangunan tamadunnya berlaku dengan pesat dalam 
negara. Hal ini boleh berlaku begini 

Apabila masing-masing dari kalangan umat Islam 
menyerahkan 99% daripada miliknya kepada orang lain, 
yakni masyarakatnya, cuma 1% untuk dirinya, maka raja- 
raja, menteri-menteri, bekas menteri, orang-orang kaya, 
pemimpin-pemimpin dan jutawan-jutawan yang semuanya 
menjadi stoksimpanan Wang itu, hendaklah menggunakan 
kekayaan mereka untuk berbagai-bagai projek bagi 
kepenti ngan masyarakat seperti: 

1. Mengeluarkan biasiswa untuk rakyat yang memerlu- 

kan. 

2. Membangunkan bangunan-bangunan yang diperlukan 
oleh masyarakat seperti bangunan-bangunan sekolah, 
pusat pengajian tinggi, hospital, institusi-institusi 
penyelidikan ilmiah, pejabat-pejabat, rumah-rumah 
anak yatim, janda-janda dan fakir miskin, mewakafkan 
tanah dan kenderaan, membina kilang-kilang untuk 
mengeluarkan segala barangan keperluan masyarakat 
yang halal, dan lain-lain. 

3. Melakukan khidmat-khidmat lain untuk masyarakat 
seperti menyediakan perahu-perahu atau bot sewaktu 
banjir atau keperluan harian mereka untuk menyebe- 

rang, mendirikan perhentian bas, tandas-tandas awam, 
jalan raya, rumah-rumah tetamu dan rumah rehat 
untuk musatir kelana, serta rumah tumpangan murah 
untuk orang-orang miskin yang berjalan ke bandar 
yang tidak mampu menyewa hotel, membuka kebun- 
kebun dan ladang-ladang wakaf. 

4. Menjadi bank kepada masyarakat dengan menghulu- 
rkan pinjaman tanpa bunga dan kalau perlu bantuan 
percuma. 

Bila orang-orang kaya menyumbang kekayaan mereka 
untuk tujuan-tujuan tadi, dengan diniatkan kerana 
ALLAH, untuk jihat tisabilillah, yakni dengan harapan 
mendapat pahala yang besar di Akhirat nanti, maka 
hasilnya masyarakat Islam mempunyai macam-macam 
pembangunan kepunyaan bersama. Ertinya masyarakat 
mereka kaya-raya. Bila masyarakat sudah kaya, dengan 
sendirinya setiap individu dalam masyarakat boleh hidup 
dengan serba ada. Hak masyarakat dikongsi bersama. 
Orang-orang miskin itu hidupnya tidak miskin lagi. 
Walaupun mereka tiada harta benda yang banyak, tetapi 
mereka dapat hidup dengan makmur kerana semua 
keperluan mereka diperolehi dari masyarakatnya yang 
serba ada. Sebab itu dalam Islam, miskin bukannya satu 
masalah. Yang jadi masalah ialah orang kaya yang tidak 
berkhidmat kepada orang miskin dan masyarakatnya. 

Itulah bezanya masyarakat yang menjalankan cara 
hidup Islam dengan masyarakat yang tidak menjalankan 
sistem hidup Islam. Di dalam sistem hidup Islam, tidak 
berlaku orang-orang kaya terlalu kaya dan orang-orang 
miskin terlalu miskin. Keadaannya seimbang. Sebaliknya 
dalam masyarakat yang tidak mengamalkan sistem Islam, 
berlaku keadaan di mana orang kaya terlalu kaya, orang 
miskin terlalu miskin, bahkan terbiar. Inilah dasar sistem 
kapitalis. Ketidakseimbangan ini akan menimbulkan pula 

berbagai-bagai masalah lain dalam masyarakat seperti 
pencurian, pembunuhan, kasta-kasta, hasad dengki, hidup 
nafsi-nafsi dan lain-lain lagi. 

Masalah-masalah ini timbul adalah kerana orang-orang 
miskin tidak dibela dan tidak dipedulikan oleh orang- 
orang kaya, pemimpin-pemimpin, menteri-menteri dan 
raja-raja mereka. Nasib mereka yang miskin ini diserahkan 
kepada kerajaan semata-mata. Dalam keadaan itu 
ketenangan dan keamanan tidak mungkin berlaku. 
Sedangkan dalam masyarakat yang orang kayanya 
mengambil berat tentang rakyat bawahan, yakni dengan 
mengorbankan sebahagian besar kekayaan mereka untuk 
si miskin, dengan niat untuk mendapat pahala di Akhirat,, 
akan berlaku hubungan baik antara tingkatan-tingkatan 
manusia dalam masyarakat. Sehingga wujudlah rasa 
tenang dan aman di hati-hati mereka dalam kehidupanf 
seluruhnya. 

Tetapi hal ini tidak berlaku nampaknya, sekalipun 
dalam negeri atau negara-negara umat Islam. Mana ada 
raja-raja di dunia atau presiden-presiden, menteri-menteri 
atau bekas-bekas menteri, jutawan-jutawan dan juga 
pemimpin masyarakat yang sanggup hidup sederhana 
kerana kekayaannya dikorbankan ke jalan ALLAH sebagai 
simpanan di Akhira t. Dengan menyalurkan pada 
masyarakat seperti yang disebutdi atas tadi. 

Yang ada hari ini di seluruh dunia ialah, orang-orang 
besar serta orang-orang kaya itu menimbun-nimbun harta 
untuk peribadi dan keluarga tanpa puas-puas. Mereka 
tidak ambil kisah dengan nasib rakyat, yang serba daif, 
yang sesetengahnya itu kais pagi makan pagi, kais petang 
makan petang. Tidak masuk dalam perancangan 
perjuangan mereka untuk membangunkan kekayaan pada 
masyarakat agar dengan itu orang-orang miskin terbela 
dan tamadun umat terbangun dalam negara. 

Sebab itu kita tidak dengar ada raja-raja atau menteri- 
menteri atau bekas menteri serta jutawan yang keluarkas 
biasiswa atas nama peribadinya. Walhal kekayaan mereka 
itu sesetengahnya hampir-hampir sama dengan kekayaan 
sebuah negara. Lebih-lebih lagilah tidak ada jalan raya, 
bangunan sekolah atau hospital dan lain-lain lagi yang 
dibangunkan oleh mereka. Kalau ada pun terlalu kecil 
untuk menampung keperluan masyarakat dan negara 
seluruhnya. Semuanya harapkan kerajaan sahaja. Yang 
mana kerajaan pun cuma beri sedikit sahaja untuk tujuan 
itu. Kerana sebahagian besar wang negara masuk poket 
sendiri dan kaum keluarga serta klik-kliknya sahaja. Tanah 
perkuburan raja-raja atau bangunan maqam mereka sahaja 
lebih mahal dari rumah rakyat. Padang golf mereka sama 
harganya dengan ribuan rumah rakyat. Sebuah kereta 
mereka sama harganya dengan berpuluh-puluh buah 
rumah rakyat. 

Hasilnya, harta kepunyaan masyarakat dalam negara 
itu tidak pun cukup untuk membela hidup masyarakat 
seluruhnya. Kadang-kadang harta seorang bangsa asing 
sahaja lebih banyak daripada kepunyaan umat Islam. 
Orang lain yang kuasai kekayaan dan tamadun negara itu. 
Bila-bila masa negara boleh dilelong oleh bangsa asing itu. 
Begitulah akibat umat Islam terutama pembesar-pembesar, 
pemimpin-pemimpin dan orang-orang kaya yang cintakan 
dunia. Sudahlah umat hidup ala kadar bahkan ada yang 
sentiasa tidak cukup, negara pun berada dalam tangan 
orang lain. Tamadun sendiri tidak ada, apalagi untuk jadi 
negara yang boleh menaungi negara-negara lain di dunia; 
jauh sekali. 

Mungkin ada orang bertanya, mengapa bangsa asing 
itu boleh jadi empayar walaupun mereka tidak cinta 
Akhirat? 

Pada saya, ALLAH SWT tidak akan samakan per- 

tolongannya pada orang katirdan pada umat Islam. Orang 
kafir dibantu kerana quwwah, (kekuatan lahir) sedangkan 
orang Islam dibantu kerana taqwa. Orang kafir dengan 
kekuatan lahir, orang Islam dengan kekuatan iman, 

ukhuwah, dan ketahaman dan keselarasan. 

Jadi tanpa iman pun orang kafir boleh jadi empayar. 
Tetapi tidak dengan umat Islam. Selagi umat Islam tidak 
bertaqwa, ALLAH akan biarkan mereka. Sabda Rasulullah 

SAW: 

dikeronyok oleh satu golongan (musuh) sepertimana si 
rakus berhadapan dengan hidangan makanan. Para 
Sahabat dengan hairan bertanya, "Apakah kerana bilang- 
an kita se&kit, ya Rasulullah?" Baginda menjawab, 
"Tidak, bahkan kamu ramai tetapi kamu umpama buih- 
buih di permukaan air. Akan ALLAH cabutkan perasa- 
an gerun musuh terhadap kamu sebaliknya mencam- 
pakkan ke dalam hati kamu penyakit wahan." Sahabat 
bertanya lagi, "Apakah wahan itu?" Sabda .baginda, 
"Gila dunia dan takut mati." 


(RiwayatAbu Daud) 


Kata-kata Rasulullah SAW itu sudah tepat berlaku 
depan mata kita. Di seluruh dunia hari ini, umat Islam 

bagaikan buih-buih di lautan. Masing-masing mahu' 
membangun macam orang-orang kafir membangun. 
Mereka meniru orang kafir. Tetapi hasilnya mereka jadi 
terhina. Sebaliknya orang kafir mulia. Sebab ALLAH tidak 
akan membantu selagi mereka tidak mengikut jejak 
langkah Rasulullah SAW dan salafussoleh. ALLAH 
berfirman: 




Terjemahannya: ALLAH tidak akan mengubah nasib 
ssuatu kaum sehingga kaum ifu mengubah apa yang 
ada &lam diri mereka. 


(ArRa'd: 11) 


Yakni dengan menjadi orang yang bertaqwa. Dengan 
taqwa, manusia akan mampu mengorbankan kepentingan 
dunia, untuk diserahkan kepada masyarakat, demi 
mengharapkan pahala di Akhirat. Yakni keredhaan dan 
keampunan ALLAH SWT. Hanya dengan itu saja 
pembangunan-pembangunan negara dan masyarakat dapat 
dimaksimumkan sehingga umat Islam tidak perlu lagi 
bersandar pada orang lain. 

Kata-kata ini akan jadi praktikal kalau raja-raja, 
menteri-menteri dan pemimpin-pemimpin bersedia 
menurunkan gaji mereka. Ambil untuk keperluan sahaja. 
Selebihnya untuk kepentingan rakyat. Buat projek-projek 
ekonomi, faktori-faktori, estet-estet dan lain-lain keperluan 
rakyat untuk kemudahan mereka. Nanti negara akan pesat 
membangun sebagaimana negara-negara maju. 

Hari ini di Malaysia, projek kerajaan gagal. Atas dasar 
itu, mungkin orang-orang besar dan orang-orang kaya ada 
alasan untuk tidak mahu membantu rakyat lagi. Kerana 
rakyat tidak pandai menggunakan amanah mereka. 

Sebenarnya rakyat jadi tidak amanah dan tidak jujur serta 
khianat itu adalah kerana mereka tidak dididik dengan 
betul oleh pemimpin-pemimpin mereka dan juga ulama- 
ulama, pewaris Nabi yang ALLAH amanahkan tugas itu. 
Sebab itu dalam usaha hendak membina masyarakat Islam 
yang tulen, semua pihak mesti jalankan tugasnya dengan 
betul. Pemimpin memerintah dengan adil serta mendidik 
rakyat. Orang kaya jadi bank, korbankan harta bendanya. 
Ulama mendidik dan mengajar. Si miskin redha dan sabar. 
Lelaki bertanggungjawab. Perempuan taat dan malu. 
Begitulah seterusnya yang lain-lainnya. 

Jadi untuk menyelesaikan masalah rakyat yang tidak 
amanah ini, para pemimpin dan para ulamalah yang mesti 
bekerja keras mendidik mereka. Didik dengan ilmu, Islam, 
iman dan taqwa. 

Sebab itu demi pembangunan negara dan masyarakat 
yang baik, saya berseru kepada semua pihak pemimpin- 
pemimpin, orang-orang kaya, ulama-ulama-agar me- 
ngorbankan kepentingan diri untuk masyarakat yang di- 
amanahkan oleh ALLAH SWT kepada kita. Kalau kita juga 
tidak amanah dengan ALLAH, ketahuilah bahawa azab 
ALLAH itu mahapedih. 

Tetapi kiranya kita buat kerja ALLAH itu, ganjaran- 
Nya terlalu besar. Kalaulah kita dapat ambil 1% sahaja 
dari dunia ini untuk kepentingan diri, 99% lagi untuk 
jalankan amanah ALLAH itu, maka ALLAH akan angkat 
darjat kita setinggi-tingginya di Akhirat nanti. Manakala di 
dunia, kita akan jadi tuan-tuan yang mencatur dunia. 
Segala kekayaan dan tamadun dunia, ALLAH akan serah 
kepada kita. 

Untuk itu kita kena tukar konsep 50:50 itu kepada 1:99. 
Fifty-fifty itu bukan sahaja ternyata gagal membina 
tamadun dan empayar Islam tetapi jugatelah menimbu- 
Ikan 100 masalah yang tidak boleh diselesaikan. 

KONSEP fifty-fifty yang diharapkan akan memberi keba- 
hagiaan hidup dunia Akhiratternyata telah menjunamkan 
umat ke lembah kebinasaan dan kehinaan. Kerana faham- 
an itu telah membiakkan jangkitan penyakit cinta dunia 
yang amat berbahaya dan sungguh memalukan. Apalagi 
kalau para ulama yang dapat penyakit wdrm ini. Bukan 
sahaja maruah ulama akan lebur sama sekali, bahkan umat 
seluruhnya akan punah-ranah. 

Cinta dunia mesti diganti dengan cinta Alchirat. Bila 
manusia memburu Akhirat, mereka tidak lagi menjadi 
orang yang mementingkan diri sendiri. Kepentingan diri 
dikorbankan untuk masyarakat. Untuk diri serta keluarga 
hanya diambil 1% sahaja. Selebihnya (99%) disimpan untuk 
Akhirat. Yakni untuk digunakan membangunkan kehidup- 
an masyarakat yang maju, bertamadun dan berkasih 
sayang. 

Hal ini telah dicontohkan oleh seluruh Sahabat, 
khususnya Sayidina Abu Bakar As Siddiq. Beliau me- 
nyerahkan semua harta bendanya kepada ALLAH dan 
Rasul (untuk kegunaan masyarakat) sehingga tiada apa 
lagi yang tinggal untuk dirinya dan keluarga. Sampai 
Rasulullah pun bertanya, "Apa lagi yang kautinggalkan untuk 
keluargamu?" Jawabnya, "Cukuplah ALLAH dan Rasul- 
Nya." 

Ertinya Sayidina Abu Bakar tidak ambil apa-apa untuk 

dunianya. Semua diberi kepada Akhirat. Sahabat-Sahabat 
yang lain turut memberi hampir semua kepunyaan mereka 
untuk Akhirat. Sedikit sahaja digunakan atau dihabiskan 
untuk dunia, peribadi dan keluarganya. 

Betapa cerdik dan bijaknya mereka bertindak meng- 
utamakan Akhirat dari dunia. Kerana memang Akhirat itu 
terlalu jauh besarnya dibandingkan dengan dunia. Sama 
ada nikmatatau azabnya sangat hebat dan dahsyat. Kalau- 
lah hendak dinisbahkan, mungkin 0.01:99.99. Ertinya nilai 
dunia 0.01% nilai. Akhirat 99.99%. 

Nikmat dunia yang kita gila-gilakan itu sebenarnya 
cuma 0.01% dibandingkan dengan nikmat Akhirat. Azab 
dunia yang kita takut-takutkan sangat itu sebenarnya cuma 
0.01% dibandingkan dengan azab Akhirat. 

Kalaulah dengan nikmat dunia yang terlalu kecil itu 
pun kita sudah terlalu gilakan dan idamkan, masakan kita 
tidak mabuk dengan nikmatyang maha hebat di Akhirat? 
Dan kalaulah dengan azab dunia yang terlalu keal itu pun 
kita sudah terlalu takut dan menderita, masakan kita tidak 
rasa gerun yang amat sangat dengan azab api Neraka itu? 

Sebab itu para cerdik pandai itu memberi 1% sahaja 
pengorbanan untuk dapatkan syurga dunia. Manakala 99% 
lagi dikorbankan untuk merebut Syurga Akhirat. Dan 
sebab itu jugalah para cerdik pandai mengorbankan 1% 
sahaja dari hidup untuk mengelak dari azab dunia. Mana- 
kala 99% lagi dikorbankan untuk menyelamatkan diri dari 
azab Neraka Akhirat. Mereka mendasarkan tindakan itu 
kepada sabda Rasulullah SAW: 


<IL 


.l 

Terjemahannya: Orang yang paling cerdik ifu ialdh 
orang yang banyuk mengingufi mufi dun serius mem- 
buuf persediaan unfuknyu (mati). 

Dengan mengutamakan Akhirat, ada beberapa keun- 
tungan besar yang diperolehi: 

1. Selamat dari penyakit gila dunia, sombong, bakhil, 
riyak, ujub, mementingkan diri, pembaziran dan lain- 
lam penyakit mazmumah. 

2. Kekayaan duniawi akan menjadi kepunyaan masyara- 
kat sehingga setiap keperluan dan masalah orang 
miskin dan rakyat bawahan terbela, di samping ter- 
bangunnya tamadun Islam dengan pesat dan menye- 
luruh di dalam negara. 

.3. Di Akhirat akan dipermudahkan atau diringankan 
hisabnya. 

4. Masuk Syurga 500 tahun lebih dahulu dari orang-orang 
kaya. 

Sebab itulah ALLAH SWT dan Rasul-Nya SAW yang 
bijaksana itu telah memerintahkan kita agar mengutama- 
kan Akhirat dari dunia. Itulah caranya yang tepat untuk 
menyelamatkan hidup kita dunia dan Akhirat. 

Konsep fiffy-fifty itu sebenamya, kalau benar-benar 
dilaksanakan mengikut pengertian yang sebenar, itupun 
masih cukup baik. Yakni dengan mengorbankan 50% 
milik kita untuk dunia dan 50% lagi untuk Akhirat. Masa 
kita 50% untuk dunia, 50% lagi untuk Akhirat. Tenaga kita 
50% untuk dunia, 50% lagi untuk Akhirat. Kkiran kita 50% 
untuk dunia, 50% untuk Akhirat. Harta benda kita 50% 
untuk dunia, 50% untuk Akhirat. Demikianlah seterusnya. 

Dari sana tentulah akan lahir suasana hidup Islam 
yang syumul dan indah itu. Di mana umat Islam semua- 
nya kembali menyembah ALLAH. Semuanya sembahyang 
sekurang-kurangnya lima kali sehari. Tidak adalah rasuah. 
Riba terhapus dengan sendiri. Harta zakat bertimbun- 
timbun di Baitul Mal. Wanita-wanita semuanya menutup 
aurat dan menjaga maruah diri. Anak-anak taat dan ber- 

bakti. Suami-suami semuanya bertanggungjawab dan 
isteri-isterinya pula patuh dan setia. Masyarakat umat 
Islam jadi kaya-raya dengan berbagai-bagai harta kepunya- 
an mereka sendiri seperti kenderaan, rumah-rumah tum- 
pangan, jalan-jalan raya, hospital, sekolah-sekolah, kedai- 
kedai, kilang-kilang, perusahaan-perusahaan, ladang- 
ladang tanaman, binatang-binatang ternak dan lain-lain 
lagi. 


Tetapi wujudkah sudah hal yang demikian itu? Sudah- 
kah semua umat Islam di Malaysia sembahyang sehari 
semalam lima waktu? Sudahkah mereka keluarkan zakat, 
puasa, menutup aurat dan membangunkan masyarakat 
dengan segala projek tardhu kitayah itu? Hingga tidak, 
bersandar nasib lagi dengan orang asing? Jawabnya belum 
ada. Wujudnya suasana Islam di Malaysia sebagaimana 
yang kita lihat kini, bukan hasil perjuangan konsep 50%- 
50%. Tetapi ianya adalah hasil perjuangan orang-orang 
dakwah yang dikatakan tinggal dunia itu. Akibat mereka 
'tinggal dunia'lah, maka segelintir umat ini sudah pandai 
berdikari dan membangun. Tanpa golongan yang dikata- 
kan tinggal dunia ini, semua pembangunan umat Islam 
dibebankan di bahu kerajaan semata-mata. 

Kerajaan bukan sahaja disuruh membangunkan masjid, 
bahkan nak beli sebuah Al Quran untuk kegunaan dalam 
masjid, itupun minta dari kerajaan. Tidak ada individu 
yang mahu berkorban. Kalau kerajaan tidak gajikan sese- 
orang untuk jaga masjid, memang akan terbiarlah masjid 
itu. Namun hendak berkorban, secara sukarela memberi 
tenaga dan masa percuma untuk menjaga rumah ALLAH 
itu, tidak sekali-kali. Imam pun tidak mahu jadi imam 
kalau tidak digajikan. Inilah akibat cinta dunia! 

Tetapi golongan pemerintah pun hampir-hampir sama 
juga dengan masyarakat umum. Sebab penyakit cinta 
dunia turut menyerang mereka. Sebahagian besar wang 
negara dan rakyat, pakat dikaut untuk kepentingan diri, 

keluarga dan puak-puak mereka, hingga yang tinggal 
untuk pembangunan masyarakat tidak sebanyak mana. 
Maka akibatnya ekonomi negara berada dalam tangan 
bangsa asing. Rakyat pun tidak mahu kerjasama dengan 
kerajaan, bahkan ditipunya kerajaan. Kilang-kilang per- 
usahaan dan lain-lain pemiagaan serta perkhidmatan pun 
kepunyaan orang asing. Maka, mana tamadun umat Islam? 

Itulah akibat melaksanakan konsep hidup fifty-fifty 
yang salah itu. Kemudian tidak pula betul-betul diberi 
tumpuan 50-50 antara dunia dan Akhirat. Hal-hal Akhirat 
disuruh berlebih kurang sahaja. “Fifty-fiflylah,” katanya. 
Tetapi hal-hal duniawi, untuk kepentingan peribadi, di- 
kerjakan dengan serius 100% tanpa kira halal haram. 
Akhimya dunia tidak dapat, Akhirat juga melepas. Yang 
dikendong berciciran, yang dikejar tak dapat. Rugi dunia , 
dan Akhirat. 

Sebenamya maksud Rasulullah SAW dalam hal ke- 
sederhanaan atau keseimbangan itu telah disalahertikan. 
Para ulama patut dipertanggungjawab kerana membenar- 
kan atau membiarkan salahtafsiran ini berleluasa dan 
berlarutan. Lebih salah lagi kerana ulama-ulama itu pun 
ikut melaksanakan cara hidup yang tersasul dan keterlalu- 
an itu. Ulama-ulama pun kena penyakit cinta dunia. 
Mereka ikut sama-sama memburu dunia, hingga Akhirat 
diketepikan sama sekali. 

Sepatutnya kita mesti jujur dalam memahami sabda 
Rasulullah i tu. 

lr> L,jl 

Terjemahannya: Sebaik-baik pekerjaan itu ialah seder- 
hana. 

Masakan Rasulullah bermaksud hendak suruh kita 
buat kerja sikit-sikit saja; jangan serius. Mustahil Rasulullah 

suruh berbuat begitu. Apa yang dimaksudkan ialah im- 
bangkan sesuatu kerja itu sesuai dengan nilai hasilnya. 
Dengan kata lain, tenaga yang hendak diberi untuk 
mendapatkan sesuatu nikmat atau untuk menolak se- 
suatu mudarat, hendaklah seimbang dengan besar kecil- 
nya nikmat atau azab itu. 

Tegasnya, Rasulullah SAW meminta kita bekerja untuk 
dunia sesuai dengan kecilnya dunia. Dan bekerja untuk 
Akhirat sesuai dengan besarnya Akhirat. 

Kita tidak boleh samakan usaha-usaha untuk dunia 
dan untuk Akhirat. Lagilah tidak boleh kita hendak 
campuradukkan amal soleh dengan maksiat "Sembahyang, 
sembahyang juga, panggung wayang pergi juga! Apa 
salahnya?", "Kelas agama pergi, parti-parti sosial lucah 
atau pergaulan bebas ikut juga". 

Kata-kata seumpama itu adalah kata-kata yang biadab 
dan lahir dari kgahilan. Sepertilah kita kata, "Saya kahwin, 
tapi saya juga berzina", "Saya makan daging lembu, 
daging babi makan juga", "Saya makan ayam, tahi ayam 
saya makan juga", "Saya membangun, tapi saya juga yang 
meruntuhkannya". Bolehkah kita kata begitu? 

Kita mesti serius dalam hidup. Hanya bangsa yang 
serius sahaja yang akan berjaya dalam matlamat perjuang- 
an mereka. Serius dalam soal-soal duniawi dan juga serius 
dalam soal Akhirat. Serius dengan dunia, biar sesuai 
dengan kecilnya dunia. Dan serius dengan Akhirat biar 
sesuai dengan besarnya Akhirat. Contoh serius dengan 
dunia saya kira kita semua sudah maklum. Sebab itu saya 
cuma mahu membuat beberapa contoh bagaimana patut- 
nya kita berserius dengan Akhirat. 

1. Ibadah 

Kalau boleh dalam sehari semalam kita sembahyang 

fardhu dan sunat berpuluh-puluh rakaat atau beratus-ratus 
rakaat. ALLAH perintahkan untuk kita macam-macam 
jenis sembahyang sunat. Pilihlah mana saja. Lebih elok 
dibuat semua. Tetapi kalau tidak dapat kerana tidak 
mampu melawan nafsu, jangan pula dengki dengan orang 
yang dapat melakukannya. Jangan dianggap ekstrim dan 
di'fiffy-fiffy'kan. 


2. Akhlak 

Kita mesti mempunyai sebaik-baik akhlak sama ada de- 
ngan ALLAH atau dengan sesama manusia. Antaranya 
sangat cinta dan kasih dengan ALLAH, terlalu sabar dan 
redha dengan ALLAH. Manakala dengan manusia, sangat 
berkasih sayang, sangat pemurah, sangat tawadhuk dan 
lain-lain sifat mahmudah lagi. Kita tidak boleh kata, 
"Susahlah dia tu, warak sangat." Padahal sangat warakitu 
teramat elok bagi mereka yang dapat melakukannya. Dan 
jangan pula di'fifty-fifty'kan. 


3. Bejuang dan Berkorban Pada Jalan ALLAH 

Ini mesti dibuat sebagai cita-cita hidup mati kita, untuk 
sepanjang umur. Berjuang bersungguh-sungguh dan ber- 
korban habis-habisan. Mana boleh secara part-time. Bukan- 
kah kita berjanji bahawa hidup mati kita untuk ALLAH? 


4. Pakaian 

Gunakan pakaian yang sebaik-baiknya dan sesempurna- 
sempurnanya untuk menutup aurat, menjaga maruah dan 
menegakkan syariat. Cukup kemas dan cantik. Sebab itu 
pakaian jubah hitam dan tudung purdah hitam adalah 

sebaik-baik fesyen untuk wanita Dan serban serta jubah 
adalah pakaian yang paling tepat untuk lelaki. Itulah 
fesyen yang sederhana atau seimbang untuk selamat dunia 
Akhirat. 


5. Lain-lain Keperluan 


Ambil ala kadar sahaja untuk dunia. Lihat rumah 
Rasulullah, makanan dan peralatan hidupnya sebagai 
contoh. Selebihnya serahkan untuk Akhirat. Dalam rumah 
kecil pun kita boleh bahagia di dunia, kerana bahagia 
dunia bukan terletak pada besamya rumah. Berapa ramai 
orang yang berumah besar menderita hidupnya. 

Bila dikatakan untuk dunia kita ambil sedikit sahaja, 
saya tidak bermaksud supaya kita tidak bekerja keras 
untuk dunia. Dunia mesti ditawan kembali dari tangan 
orang-orang kafir. Supaya kita dapat tegakkan kembali 
hukum-hakam ALLAH di dalamnya. Tetapi ingat, untung- 
nya bukan untuk peribadi, sebaliknya untuk masyarakat 
Kita mesti kaya, tetapi kekayaan itu bukan untuk diri, 
tetapi untuk dikorbankan pada masyarakat, negara dan 
agama. Sehingga kekayaan itu menjadi milik bersama. 
Bukan milik peribadi. Kita mesti pandai.Tetapi kepandai- 
an itu bukan untuk diri, sebaliknya adalah untuk ummah. 
Demikianlah seterusnya. 


Ingatlah maksud doa kita dan mari kita berdoa: 





J 










Terjemahannya: Wahai Tuhan kami, berikanlah kepada 
kami keselamafan di dunia dan keselamatan di Akhirat 
serta selamatkan kami dari azab api N eraka. 

(Al Bagarah: 201) 

Sebagai penutup buku ini, biarlah disenaraikan secara 
ringkas pengajaran yang boleh diambil darinya: 

1. Kesederhanaan atau keseimbangan dalam sesuatu 
pekerjaan menurut Islam bukan bermaksud pertengah- 
an atau fifty-fifty atau separuh-separuh. Dengan kata 
lain, kesederhanaan itu bukannya dalam ertikata se- 
suatu kerja itu dibuat sedilcit-sedikit sahaja, tidak 
serius dan tidak 100%, supaya dicampuradukkan 
dengan hal-hal lain yang boleh membuatkan kita tidak 
dikatakan melampau atau ekstrim dalam kerja tersebut. 

2. Maksud sederhana atau seimbang dalam kerja itu 
ialah bekerja agar sesuai dengan hasil yang diingini. 
Sebesar mana nikmat yang diinginkan, maka bekerja- 
lah supaya sepadan dengan nikmat itu. Atau sebesar 
mana mudarat yang mahu dielakkan, maka berusaha- 
lah supaya sepadan dengannya. Dengan kata lain, ber- 
usahalah supaya tepat dengan sasarannya. Tegasnya, 
bekerjalah untuk dunia sesuai dengan kecilnya 
nikmatdan azabnya. Dan bekerjalah untuk Akhirat 
sesuai dengan besarnya nikmat dan azabnya. 

3. Dunia dan Akhirat tidak boleh disamakan dengan 

konsep fifty-fiffy, Yakni dicampuradukkan amal soleh 
dengan maksiat. Atau disamakan pengorbanan tenaga 
kerja untuk dunia dan untuk Akhirat. Sebab dunia 
terlalu kecil dibandingkan dengan Akhirat. Katakan 
dunia itu basikal dan Akhirat itu kereta Mercedes. 
Samakah peruntukan yang kita beri untuk sebuah 
basikal dengan sebuah kereta Mercedes? 

4. Dengan berkata, "Hidup mesti sederhana, fifty-fifty- 
lah", kita bukan sahaja menafikan realiti kehidupan 
harian kita, bahkan telah menjerumuskan dir-i kita ke 
lembah penyakit cinta dunia dan takut mati yang 
amat merugikan dan merbahaya pada nasib umat dan 

tamadun ummah. Kemunduran dan kelemahan yang 
ada kini adalah antara akibatnya. 

5. Cinta Akhirat adalah rahsia kejayaan umat Islam 
lebih 1400 tahun lalu. Mereka dapat menawan 3/4 
dunia hingga Islam berada di kemuncak kecemerlang- 
annya, dalam keadaan mereka kaya tetapi hidup se- 
perti orang miskin. Ini kerana kekayaan mereka itu 
digunakan untuk pembangunan masyarakat dan 
negara. 

6. Punca terjadinya hidup yang mengutamakan dunia 
dari Akhirat ialah kerana penyakit cinta dunia dan 
takut mati. Ia dikatakan penyakit, kerana akibat dari- 
nya telah merosakkan ummah. Kerosakan yang dimak- 
sudkan: 


a. Terlalu lemahnya kita dalam hal moral atau 
akhlak, perpaduan, ekonomi, pembangunan dan 
lain-lain lagi. Ramai orang berpendapat bahawa 
pembangunan di Malaysia kini cukup menggalak- 
kan. Tetapi mengapa saya pula mengatakan masih 
lemah? Sebab bangsa kita masih jauh ketinggalan 
dibandingkan dengan lain-lain bangsa yang maju. 
Sedangkan perjuangan kita tentunya dengan cita- 
cita untuk menyaingi pencapaian bangsa-bangsa 
yang gagah di dunia ini. Nak menyaingi bangsa 
Cina di Malaysia pun tak dapat. 

b. Terlalu lemah dalam usaha-usaha menyelamat- 
kan diri dari kesusahan hidup di Akhirat. Hingga 
saya berani mengatakan kiranya umat Islam terus 
dibiarkan berada di tahap sekarang, terlalu sukar 
untuk kita selamat dari api Neraka. 


Sekian. 

Wassalam. 

12hb Sept. 1991 

